text:
ADEPR yafashije Abagororwa 806 hihana abashya 48
Itorero rya ADEPR ryasuye Abakristo baryo 806 b’Abagororwa bari muri Gereza ya Ntsinda, rivugayo ubutumwa, rinagenera Abagororwa muri rusange inkunga irimo ibiribwa nk’umuceri, isukari, amoko atandukanye y’ifu, amavuta, imiti y’amenyo, amasabune, n’ibindi, hihana abashya 48, habatizwa 25.
Gereza ya Ntsinda iherereye mu Karere ka Rwamagana mu Ntara y’Iburasirazuba, kuwa 1 no kuwa 2 Werurwe 2014 yasuwe n’Inzego z’Ubuyobozi bw’Itorero rya Pentekote ryo mu Rwanda ADEPR ku ntego y’Ivugabutumwa muri Gereza.
Nyuma yo kuganira ku ijambo ry’Imana, hahise habatizwa Abagororwa 25 bakiriye Yesu Kristo nk’Umwami n’Umukiza wabo, hanabaho gusangirira hamwe igaburo ryera dore ko Abagororwa 48 nabo bahise bakira agakiza, banaboneraho kwihana ibyaha byabo nk’uko Pasiteri Mpamyukuri Nehemie Ushinzwe Ivugabutumwa muri ADEPR yatangaje.
Ati “Twagize ibihe byiza cyane muri iyi minsi ibiri kuko Abagororwa bagera kuri 48 barapfukamye barihana, batura ibyaha byabo nyuma yo kumva ubutumwa bwiza. Nabo mu gihe gito bazabatizwa mu mazi menshi.”
ADEPR yanaboneyeho, igenera Abagororwa Imfashanyo, ati “Twabageneye imfashanyo, ariko ntitwazigeneye abakristo ba ADEPR bari muri gereza gusa, ahubwo zari zigenewe abagororwa muri rusange.”
Bafashishijwe ibiryo birimo imifuka y’umuceri, isukari, ifu y’igikoma, n’ifu y’akawunga, imiti y’amenyo, amasabune, amavuta, n’ibindi bifite agaciro ka miliyoni imwe n’ibihumbi Magana atatu.
Mu bakristo 806, harimo abagabo 772 n’abagore 34, dore ko Abadiyakoni ari 24, harimo korari eshatu n’ibyumba by’amasengesho birindwi.
Muri uyu mwaka wa 2014, Itorero rya ADEPR rifite gahunda yo gusura amagereza 14 yo mu gihugu, dore ko iryo sura rizaba rishingiye ku ivugabutumwa no gufasha mu buryo bw’imibereho yabo muri gereza.
Emmanuel Kwizera


c: text/html

text:
Mu gihe ubyibushye nk’uko nkunze kubibabwira ni byiza ko wirinda kwambara imyenda igufashe cyane. Iryo ni Ikosa abantu babyibushye bakunda gukora bakeka ko kwambara umwenda umufashe biri butume yegerana agasa nk’unanutse kandi siko bigenda.
Iyo ubyibushye ukambara umwenda ugufashe utuma forume yawe aha ndavuga amataille n’ibindi bitagaragara kandi ukaba umeze nk’aho ufungiranye mu kintu ku buryo udashobora guhumeka bityo bikagaragara nabi.
Nta mpamvu zo kumva utameze neza kuko ubyibushye, Imana yaguhaye umubiri ukwiye kuyishimira kuko hari n’abananutse nabo bifuza kubyibuha.
Ambara neza ibintu bitagufashe nta zcyakubuza kwambara ijipo ya droite ndetse n’ishati nawe ukajya ku kazi usa.
Nimvuga kwambara ibitagufashe wumve ntiwumve kwambara ibinini cyane, oya ni ukwambara umwenda ukwegereye ariko utaguhambiriye, ntakabuza uzaberwa kandi uzaba usa neza. Wakwambara inkweto zo hasi cyangwa indende ndetse wahitamo ubwoko bw amabijoux bujyanye ni uko wambaye .
Uko uri kose ,munini cyangwa muto uraberwa iyo wambaye ibijyanye n’uko ungana.
Imyambaro y’umuntu ubyibushye
Mu gihe ubyibushye nk’uko nkunze kubibabwira ni byiza ko wirinda kwambara imyenda igufashe cyane. Iryo ni Ikosa abantu babyibushye bakunda gukora bakeka ko kwambara umwenda umufashe biri butume yegerana agasa nk’unanutse kandi siko bigenda.
Labels: kwambara

robotstxt: allowed

filter: keep


text:
Impuguke mu bworozi zivuga ko umworozi agomba gufata ingurube mu cyumweru 1 mbere yo kubwagura akayitandukanya n’izindi, kugira ngo ibashe kubona umutekano uhagije.
Icyo gihe cy’iminsi 7 igomba kuyimara yumva iruhutse kandi ituje, naho mu gije itabonye ahantu ibasha gutuza cyangwa igashushubikanywa muri icyo gihe yenda kubyara, usanga nta mahoro igira bityo yabyara ikaba yakwanga konsa, aho akenshi ihita iryamira amabere ikanga ko hari ikiyikoraho.
Mu gihe itonkeje bishobora kuyiviramo kurwara ifumbi y’amabere, muri icyo gihe aborozi bazo bakagirwa inama yo kuyiyagaza buhoro yitonze cyane, kugira ngo ibashe gutuza nyuma hakaba ubwo noneho yemera gutangira konsa nta kibazo.
Ubumenyi mu bworozi bw’ingurube bukomeza buvuga ko aho igomba gutwarwa mbere yo kubwagura hagomba kuba hashyushye, kuko iyo hakonje bituma ibibwana byayo bikivuka, nabwo bitabasha konka neza, ndetse kandi rimwe na rimwe na nyina ikaba ishobora kubihakana ikabikandagira.
Ibi kandi bishobora kubaho mu gihe hari umuyaga mwinshi aho zororewe.
Ubworozi bw’ingurube mu Rwanda buri mu bikomeza gutera imbere, aho usanga umubare w’abarya inyama zazo ukomeza kwiyongera cyane cyane mu mijyi.
Ingurube iri hafi kubyara igomba gushyirwa ahantu hatuje
Impuguke mu bworozi zivuga ko umworozi agomba gufata ingurube mu cyumweru 1 mbere yo kubwagura akayitandukanya n’izindi, kugira ngo ibashe kubona umutekano uhagije.


text:
Jye na musaza wajye muto turamenyeranye cyane,Musaza wajye afite imyaka 18 y’amavuko naho jye mfite imyaka 20 y’amavuko ariko ubu ndabona iby’urukundo rwajye kuri we ndabona ruri kugurumana muri jye.
Ndabizi nimbabwira ibi abenshi muragira ngo ni ikinyoma gusa mwumve ko atari ikinyoma ari ukuri,ndabasabye mwinshira urubanza.
Ubundi hashize igihe cyingana n’ukwezi jye nawe tubanye neza mbese tunahorana buri munsi kuko aheruka no gushwana n’umukunzi we maze najye ndamwegera musaba ko yamureka ko umunsi umwe azabona undi mukunzi mwiza.
Ariko mu cyumweru gishize ubwo twari mu cyumba cye twarakinnye maze bigera aho turebana twese maze ubwo tuba turasingiranye turasomana byari byiza pe,nuko bukeye bwaho noneho twararyohewe noneho biba ngobwa ko dusomana turyamye nuko turasomana biratinda ariko nawe ankora kora ku ijosi,ariko mu gihe tukiri muri ibyo twagiye kumva twumva ababyeyi bacu bakubise urugi ubwo tuba tugize ubwoba turarekurana.
Maze mpita nsohoka mu cyumba cye jya mu cyajye ariko ndi kurira bitewe nuburibwe batumye ngira,nuko undi munsi turi twenyine mu rugo yaraje turongera turasomana maze twese twumva dutangiye kugira ubushyuhe nuko tuba dukoranye imibonano mpuzabitsina,ubwo twayikoze inshuro eshatu ariko twakorehaga gakingirizo.
Ubu jye nawe turi gupanga ibyo ahazaza hacu turi kumwe,ariko jye ubu natangiye gutekereza ko nakoze ikosa rikomeye,gusa ndamukunda pe ariko sinzi neza niba ari uko byagakwiye.
Nkore iki koko ?
Nkundana na Musaza wanjye
Jye na musaza wajye muto turamenyeranye cyane,Musaza wajye afite imyaka 18 y’amavuko naho jye mfite imyaka 20 y’amavuko ariko ubu ndabona iby’urukundo rwajye kuri we ndabona ruri kugurumana muri jye.


text:
Ikirwa cya Bushongo kiri mu Kiyaga cya Burera rwagati, mu Murenge wa Rugarama, mu Karere ka Burera. Gituwe n’imiryango 76.
Kuri icyo kirwa ntihari ivuriro, umuyoboro w’amazi meza, amashanyarazi, isoko, n’amashuri, uretse abanza, na yo y’ibyumba bitatu gusa. Ibyo abagituye bakenera buri munsi babikura hakurya y’ikiyaga, bakoresheje ubwato bw’ingashya.
Ubuyobozi bw’Akarere ka Burera bufatanyije n’Ikigo cy’u Rwanda gishinzwe kurengera ibidukikije (REMA), bafashe umwanzuro wo kwimurira abo baturage hakurya y’ikiyaga aho bazegerezwa ibikorwa remezo kuko ngo kubigeza kuri Bushongo bigoye. Kubimura byari biteganyijwe ko bizatwara abarirwa muri miliyoni 500FRW.
Muri 2014, ni bwo babwiye Abanyabushongo ko bagiye kububakira amazu 76 hakurya y’ikiyaga, bazimurirwamo. Batangiye kuyubaka muri Nzeli 2015, bababwira ko ngo mu mezi atandatu gusa azaba yuzuye, bakimukiramo.
Abanyabushongo bahamya ko bakibibabwira, babyishimiye. Ariko kuri ubu bavuga ko amezi atandatu babwiwe yageze, akanarenga, bagategereza kwimurwa bagaheba. Amazu bazimurirwamo ntaruzura.
Mpariyimana Vincent, umwe muri abo baturage, avuga ko batinze kubimura bagakomeza kwibera mu bibazo bari basanganwe kandi bari bizeye ko bagiye kubivamo.
Ngo nk’abanyeshuri biga mu mashuri y’uburezi bw’ibanze bw’imyaka 12 (12YBE), bajya kwiga bambutse ikiyaga buri munsi, bakoresheje igihe kigera ku isaha bari mu kiyaga. Na bwo babanje gutegereza ubwato, hakaba igihe babubura.
Mu rwego rwo kwirinda ibyo byose bamwe ngo bahitamo gucumbika hakurya y’ikiyaga. Agira ati “Twumva baradutindiye! Nkanjye mfite abana biga, (umwe) aracumbitse ariko turi hano (twarimutse) ntabwo yacumbika! N’isoko riri kure.”
Uwambajemariya Florence, Umuyobozi w’Akarere ka Burera, yizeza Abanyabushongo ko uyu mwaka wa 2016 uzasiga baramaze kwimurwa. Hari ibyo ngo bagitunganya kuri ayo mazu byatumye batinda.
Agira ati “Ni imirimo ya nyuma iri kurangira, nirangira tuzahita tubimura. Hari gukorwa ibijyanye na ‘Biogaz’ n’ubwiherero.”
Buri muryango ngo uzahabwa inka ebyiri za kijyambere. Ubundi Ikirwa cya Bushongo, bagishakire umushoramari, uzakibagurira.


text:
Musanze- Kwibumbira muri koperative byabafashije kurihirira abana babo kugeza muri kaminuza
Abagore bibumbiye muri koperative Abanyamurava ikorera mu Murenge wa Cyuve mu Karere ka Musanze, bemeza ko batasigaye inyuma muri gahunda zitandukanye zirimo nko kwibumbira mu makoperative bikaba kandi ngo byarabashoboje kurihirira abana babo amashuri kugeza no muri kaminuza.
Nyirasafari Sawiya, umwe mu banyamuryango b’iyi koperative, avuga ko koperative ye yatangiye ari ishyirahamwe ifite abanyamuryango 12, ubu ikaba ifite abagera kuri 35 barimo abapfakazi, imfubyi n’ababana n’ubwandu bwa (...)
Abagore bibumbiye muri koperative Abanyamurava ikorera mu Murenge wa Cyuve mu Karere ka Musanze, bemeza ko batasigaye inyuma muri gahunda zitandukanye zirimo nko kwibumbira mu makoperative bikaba kandi ngo byarabashoboje kurihirira abana babo amashuri kugeza no muri kaminuza.
Nyirasafari Sawiya, umwe mu banyamuryango b’iyi koperative, avuga ko koperative ye yatangiye ari ishyirahamwe ifite abanyamuryango 12, ubu ikaba ifite abagera kuri 35 barimo abapfakazi, imfubyi n’ababana n’ubwandu bwa SIDA.
Avuga ko hari byinshi kuyibamo byamugejejeho, aho agira ati “Kwibumbira mu makoperative ni ikintu cyiza cyane. Nk’ubu turiha mitiweli, abana bacu bariga ndetse harimo n’abiga muri za Kaminuza twishyurira byose tubikesha koperative.”
Nyiramajyambere Asiya uyobora iyi koperative, we avuga ko guhanga udushya kugira ngo bagere aho bageze byabafashije cyane ubu bakaba banabasha kugera ku burezi kuri bose, guhingira igihe igihingwa kimwe, bakaba baranabashije kubyaza umusaruro umutungo ungana n’ibihumbi 500 batangiranye ubu bakaba bageze kuri miliyoni 60.
Aba bagore batangiye bakora ubucuruzi bw’inyama baza kubusimbuza umushinga wo gukora amasabune, gusa ngo si aha gusa bagarukiye. Abagize iyi koperative bavuga ko bafasha bagenzi babo bo mu mirenge itandukanye y’Akarere ka Musanze kwivana mu bukene babigisha guhinga ibihumyo, dore ko banafite isoko ryo kugemurira amahoteli n’amaresitora yo mu Mujyi wa Musanze ku musaruro w’ibihumyo.
Location: Ndamage Building 4th floor
P.O Box: 3477 Kigali- Rwanda
Phones:
+250 788 74 29 08, +250 788 49 69 15, +250 725 94 66 08
Email:
[email protected], [email protected]


text:
Gusa igipimo cy’izamuka cyaragabanutse ugereranyije n’igihembwe cya Mbere 2016, kuko ho cyari 7.3%.
Muri iki gihembwe cya Kabiri cya 2016, ni ukuvuga kuva muri Mata kugeza muri Kamena, ubuhinzi n’ubworozi bwazamutseho 3%, inganda zigabanukaho 2% naho serivisi zizamukaho 9%.
Umuyobozi w’Ikigo cy’Igihugu cy’Ibarurishamibare mu Rwanda, Yusuf Murangwa yavuze ko iri gabanuka ugereranyije n’uko byagenze mu gihembwe cya mbere, ryaturutse ahanini ku byoherezwa mu mahanga, imiterere y’ubuhinzi n’amabuye y’agaciro.
Ati “Ibyo twohereza mu mahanga byagabanutseho 23% cyane bitewe n’ikawa yagabanutseho 37% ariko icyayi cyo cyarazamutseho 4.7%. Ikindi amabuye y’agaciro yagabanutseho 13% n’ubwubatsi bugabanukaho 6%.”
Urwego rw’inganda muri rusange rwagabanutseho 2% , urwego rwa serivisi rukomeza kwiharira igice kinini cy’izamuka ry’ubukungu bw’igihugu kuko rwihariye 48% by’umusaruro mbumbe, ubuhinzi n’ubworozi bufite uruhare rwa 33% naho inganda zikagira uruhare rwa 13%.
Murangwa yakomeje agira ati “Hari inganda turi gukurikiranira hafi nazo ziri kuzamuka cyane zirimo gukora imyenda no gutunganya ibiva mu mpu byazamutseho 17%, amahoteli n’amaresitora yazamutseho 4% muri rusange kandi akomeje kugira uruhare mu bikorwa by’ubukerarugendo n’inama mpuzamahanga”.
Muri iki gihembwe cya kabiri, ikoranabuhanga, itumanaho no gutanga amakuru byazamutseho 15%, mu gihe serivisi za leta zihabwa abaturage, umutekano n’ubwishingizi byazamutseho 16%.
Amafoto: Mahoro Luqman


text:
Ariko rero mujye mukora iby’iryo jambo, atari ugupfa kuryumva gusa mwishuka, kuko uwumva ijambo gusa ntakore ibyaryo, ameze nk’umuntu urebeye mu maso he mu ndorerwamo. Amaze kwireba akagenda, uwo mwanya akiyibagirwa uko asa. Ariko uwitegereza mu mategeko atunganye rwose atera umudendezo, atari uwumva gusa akibagirwa ahubwo ari uyumvira, NI WE UZAHABWA UMUGISHA MU BYO AKORA.”Yakobo1:22-25
Dore icyo nkundira bibiliya. Ijambo ry’Imana riraturondora ni yo mpamvu usanga hari intambara yo kurirwanya kuko ntawe urisoma ngo rimusige uko ryamusanze. Ritwereka abo turi bo, ntiribera. Hari abatiyakira, agashaka guhita yiyibagirwa agahitamo kubaho uko yitekereza yibeshya, aho gushaka guhinduka ngo Imana imugirire neza. Reka kwihuma amaso, ijambo ntirihinduka ntawe urigoragoza. USHYIRE MU BIKORWA IJAMBO USOMA UMUNSI KU WUNDI, UZAHIRWA. Mana UDUSHOBOZE. Amen, Ivan T.


text:
Huye: Singiza Music Ministries yateguye igitaramo cyo gushima Imana
Kuri byinshi Imana yabakoreye, abagize Singiza Music Ministries bari gutegura umunsi ukomeye wo gushima Imana (Thanksgiving Concert ) mu gitaramo bategura taliki ya 1 Werurwe 2014, kizabera i Huye muri Kaminuza y’u Rwanda.
Mu kiganiro gito twagiranye n’umuyobozi wa Singiza Music Mutesi Sipha, yadutangarije ko muri icyo gitaramo bazaba bashima Imana ku bwa byinshi yabakoreye mu mwaka wa 2013, harimo kuba yarabashyigikiye mu gikorwa bakoze cyo kwerekana album yabo ahantu hatandukanye nk’i Burundi aho yazengurutse imijyi itandukanye, ndetse ikaza mu mujyi wa Kigali kumurika iyo album.
Mutesi Sifa yakomeje adutangariza ko nyuma y’icyo gikorwa bazakurikizaho kumurika album yabo nshya ariko byo bakaba bakibisengera. Ubusanzwe Singiza Music Ministries ni umuryango wa Gikristo utabogamiye ku idini, ndetse ukaba ugizwe n’abaturuka mu matorero atandukanye.
Singiza ikorera umurimo w’Imana i Huye mu ntara y’Amajyepfo, i Kigali ndetse n’i Burundi.
Mupende Gideon


text:
Abana baheshe igihugu Agaciro mu mpano zabo - Babou
Umuraperi ukiri muto Babou, arakangurira abana bagenzi be kwihesha agaciro bakagahesha n’igihugu cyababyaye babicishije mu gukoresha no kubyaza umusaruro impano bafite.
Ubwo IGIHE yaganiraga na Babou yavuze ko kugira ngo abana bato bateze imbere igihugu bakwiye kumenya impano zabo, bakazerekana, kandi n’ababyeyi ntibababangamire kugira ngo izo mpano Imana yabahaye ntizipfe ubusa ahubwo zikoreshwe mu guteza imbere igihugu.
Yagize ati ”Agaciro ni ukwiyubaha, no gukora ikintu ugahabwa ishema (...)
Umuraperi ukiri muto Babou, arakangurira abana bagenzi be kwihesha agaciro bakagahesha n’igihugu cyababyaye babicishije mu gukoresha no kubyaza umusaruro impano bafite.
Ubwo IGIHE yaganiraga na Babou yavuze ko kugira ngo abana bato bateze imbere igihugu bakwiye kumenya impano zabo, bakazerekana, kandi n’ababyeyi ntibababangamire kugira ngo izo mpano Imana yabahaye ntizipfe ubusa ahubwo zikoreshwe mu guteza imbere igihugu.
Yagize ati ”Agaciro ni ukwiyubaha, no gukora ikintu ugahabwa ishema n’uko ari wowe ugikoze, ukigirira icyizere, wakora ikintu ukavuga uti iki kintu ni njyewe ugikoze, ukumva ushimishijwe n’uko ari wowe wagikoze.”
By’umwihariko ariko uyu muraperi yadutangarije ko aho yiga mu mwaka wa Gatanu w’amashuri abanza na we yatanze umusanzu mu kigega Agaciro w’amafaranga y’u Rwanda magana atanu (Rwf500) kimwe n’abandi banyeshuri bigana.
Marketing
4546
Editor
078 827 26 21
Management
0788 74 29 08 / 0788 49 69 15
Emails: [email protected], [email protected]


text:
Urwenya-Vuga buhoro musenyeri atakumva
Vuga buhoro musenyeri atakumva
Umuntu yarapfuye ajya mu ijuru. Ahageze asanga hari ikizu cy’umuturirwa ab’ijuru batuyemo, abakoze ibyaha bike kurusha abandi akaba aribo babanza muri niveau yo hejuru, ababakurikira bakajya muri niveau ikurikira, bityo bityo. Wa muntu ngo arebe mu kivunge
cyabyiganaga muri "rez-de-chaussée", atangazwa no kuhabona padiri baziranye. Niko kumwegera maze aramubaza ati "ko njye nshimye ndi hano, wowe byakugendekeye bite ?” Padiri niko kumusubiza anize ijwi ngo adasakuza ati “vuga buhoro musenyeri atakumva, ari muri cave
Shyiraho Igitekerezo!
Subscribe to: Post Comments (Atom)


text:
Yabitangaje mu ijambo risoza umwaka wa 2016, yagejeje ku Banyarwanda.
Perezida Kagame yavuze ko mu mwaka wa 2017, Abanyarwanda bose bakwiye gukomeza gutanga umuganda wo kubaka u Rwanda.
Akomeza avuga ko u Rwanda rumaze kugera kuri byinshi byiza ariko ngo ni ngombwa ko Abanyarwanda barushaho gukora cyane.
Agira ati “Banyarwanda, Banyarwandakazi mwerekanye ko mwanyuzwe na byinshi byiza twagezeho mu gukorera hamwe. Ariko turanifuza ibyiza birenzeho. Ibi nibyo dukeneye mu kwihutisha iterambere ry’u Rwanda.
Byaba ari amakosa tugabanyije intambwe, twitwaje ko hari aho twageze kuri byinshi biruta ibyo twatekerezaga gukora. Nimureke rero dukomeze guharanira kugera kure hashoboka, mu nzego zose atari mu za leta gusa ahubwo ari no mu z’abikorera.”
Akomeza avuga ko ibyo bizagerwaho Abanyarwanda bashyize imbere ubufatanye, ubwubahane no gukunda iguhugu.
Perezida Kagame kandi yavuze ko ubusugire n’umutekano aribyo musingi w’iterambere ry’u Rwanda.
Agira ati “ Ntacyo tuzemera ko cyasubiza inyuma ibyo twagezeho.”
Akomeza avuga ko kandi serivisi nziza ku baturage ari ngombwa kuko bifasha abayobozi mu miyoborere yabo.
Agira ati “Ni uburenganzira bwa buri wese gusaba ibisobanuro aho umuntu atanyuzwe ndetse no gutanga inama zuko ubona ibintu bikwiye gukorwa ngo bibe byiza kurushaho.”
Perezida Kagame yashoje ijambo rye yifuriza Abanyarwanda bose umwaka mushya muhire wa 2017, agira ati “ Uzababere uw’ibyiza hamwe n’abanyu bose! Murakoze!”


text:
Burera: Inzego z’ibanze zirasabwa gukorana zikajya zihanahana amakuru byihuse
Abayobozi b’inzego z’ibanze mu karere ka Burera barasabwa gushyira hamwe bagakorana, bagahanahana amakuru y’ibibera mu ngo, mu midugudu cyangwa mu mirenge mu rwego rwo kugira ngo imibereho More...
Tuje kureba ko ibigenerwa abaturage hari impinduka byagize ku buzima bwabo – Depite Gatabazi
Abadepite babanje kugirana inama nyunguranabitekerezo n’abayobozi batandukanye Mu uruzinduko rw’iminsi 10 itsinda ry’abadepite ryagiriye mu karere ka Gicumbi ngo rije kureba ko hari impinduka More...
Abayobozi barasabwa kwitonda mu buryo basobanura amagambo ava mu ndimi z’ amahanga.
Amagambo  yo mu ndimi z’amahanga nka P.F, ( Planification Familial cyangwa Family Planning) ni amwe mu magambo ashyirwa mu majwi n’abadepite mu nteko ishinga amategeko ko bimaze kugaragara ko asobanurwa More...
Ruhango: Abadepite baragira inama ubuyobozi kunoza imibare y’ibikorwa.
Itsinda ry’abadepite bari mu bikorwa byo gusuzuma imibereho myiza y’abaturage mu Karere ka Ruhango rirasaba abayobozi b’akarere kujya banonosora imibare ishingirwaho mu kugaragaza ibyagezeweho, More...


text:
ven.
16
mars
2012
Musenyeri Augustini MISAGO witabye Imana ku wa 12/03/2012 yashyinguwe kuri uyu wa kane tariki ya 15/03/2012 muri Katedrali ku Gikongoro. Ni umuhango wari witabiriwe n’abantu benshi. Abepiskopi b’u Rwanda bose, bamwe mu bepiskopi b’i Burundi, abapadri, abihayimana n’abakristu bari baturutse imihanda yose bahuriye ku Gikongoro ngo basezere bwa nyuma kuri Musenyeri Augustini MISAGO.
Igitambo cy’Ukaristiya cyatuwe na Nyiricyubahiro Myr Tadeyo NTIHINYURWA Arkiyepiskopi wa Kigali. Hagiye hagarukwa k’ukwihangana kwaranze Musenyeri Misago, kandi abafashe ijambo muri uwo muhango wo kumuherekeza bwa nyuma bagiye bose bavuga uburyo Musenyeri Augustini MISAGO yari umuhanga, urangwa n’ukuri kandi akarangwa no gukunda umurimo unoze.
Yakoze byinshi mu buzima bwe birimo gushyira mu rurimi rw’ikinyarwanda Bibiliya Ntagatifu, yagize uruhare mu mirimo yatumye habaho Bibiliya Ijambo ry’Imana. Ari igitabo cya Misa, ari ibitabo by’amasomo imyaka ABC byose yabigizemo uruhare rukomeye kugira ngo bijye ahagaragara kandi bifashe imbaga y’Imana. Asize kandi ahaye Diyosezi ya Gikongoro umurongo usobanutse ukubiye mu gitabo yashyize ahagaragara, akaba yaracyise TUGENDERE HAMWE.
Nyagasani amwakire mu be kandi aruhukire mu mahoro.


text:
Uko gahunda ya Car Free Day ku nshuro ya kabiri yitabiriwe - AMAFOTO
Kuri iki Cyumweru, tariki 3 Nyakanga 2016, mu Mujyi wa Kigali, hongeye kuba ku nshuro ya kabiri gahunda ya Car Free Day, ifunga imwe mu mihanda ku binyabiziga, igaharirwa abanyamaguru, abanyamagare n’abandi bashaka kuyikoresha mu bikorwa bya siporo.
Umuhanda wari ufunze ku binyabiziga ni uturuka muri Car Free Zone yo mu Mujyi wa Kigali rwagati ukagera kuri Stade Amahoro uciye ku Kimihurura. Bamwe mu bitabiriye iyi gahunda bakaba bahuriraga ku Kigo cy’Imisoro n’Amahoro (Rwanda Revenue Authority), bagakora imyitozo ngororangingo.
Amafoto:
Niba ushaka kureba andi mafoto menshi, kanda HANO.
Ibitekerezo ( 2 )
Gahunda ni nziza ariko bajye bamenyesha abantu imihanda yafunzwe mbere kugirango abafite izindi gahunda badatatana mumihanda batazi aho banyura.
Ubwa mbere byateguwe neza kuburyo abantu bose bari bazi imihanda nyabagendwa.
iyigahunda yokunanura imitsi ninziza bakomerezaho


text:
Yu Zhenhuan ni umushinwa ufite ubwoya bwinshi cyane ku mubiri dore ko 96% by’umubiri we bitwikiriwe (...)
Roberto Esquivel Cabrera afatwa nk’aho ari we mugabo ufite igitsina kirekire cyane kurusha abandi ku isi aho gipima (...)
Izabayo Marie Grace ni we wegukanye ikamba rya Nyampinga w’Akagari ka Rukaragata 2017, mu Murenge wa Mushishiro, mu Karere ka (...)
Fearless wigeze kuba umuhanzi gusa ubu akaba atakiwugaragaramo, akomeje gutungura benshi kubera amafoto ashyira ku rukuta rwe (...)
Mukasine Asinah yerekeje muri Leta Zunze Ubumwe za Amerika muri Leta ya Alaska mu mpera z’umwaka wa 2016 ari naho yatangiriye (...)
Perezida Yahya Jammeh yavuze ko nta mpamvu yo kumena amaraso y’umuntu n’umwe ko ahubwo yiteguye kurekura (...)
Knowless Butera na Ishimwe Clement mu ntangiro z’uyu mwaka wa 2017 yerekeje i Bwotamasimbi mu gihugu cy’u Bwongereza aho bagiye (...)
Bus itwara abanyeshuri yakoze impanuka ihita ifatwa n’inkongi y’umuriro mu gihugu cy’u Butariyani, impanuka yahitanye abagera (...)
Ubwo urugendo rwo guhitamo abazahatanira kwambikwa ikamba rya Miss Rwanda 2017 rwatangiraga umukobwa witwa Uwase Hirwa (...)
Mikaella Kellner na bagenzi be b’abapolisikazi bavuye mu kazi bahita berekeza ku nkengero y’amazi magari kugirango bidagadure. (...)


text:
Lucky Philip Dube, wakunze kwitwa Lucky Dube, ni umuririmbyi ukomoka mu gihugu cya Afurika y’Epfo, waranzwe no gukora ndetse no gukunda injyana ya Reggae.
Yavutse tariki 3 Kanama 1964, ahazwi nka Mpumalanga mu gace ka Ermelo muri Afurika y’Epfo, yatabarutse tariki 18 Ukwakira 2007 i Rosettenville. Ubu umubili we uruhukiye hafi ya Newcastle, mu ntara ya Kwazulu Natale.
Nyina umubyara ni we wamwise “Lucky” bivuga ’Umunyamahirwe’, iri zina ryaturutse ahanini ku bihe bitoroshye by’uburwayi bukomeye Lucky Dube yanyuzemo nyuma y’amezi make avutse, ariko akaza kubaho.
Ariko andi makuru avuga ko Lucky byaturutse ku kuvuka kwe mu buryo bugoranye, kuko yavutse ari inda ivuyemo itagejeje igihe, ariko akabaho.
Gusa Dube byo ngo bikaba bivuga imparage (Zebra), akaba yarakuze arerwa n’umubyeyi umwe, we n’umuvandimwe we witwa Joe.
Lucky Dube yagiye arangwa no kwibanda kuri bimwe mu bihe yanyuzemo akiri muto mu gihugu cye mu ndirimbo ze, cyane cyane akibanda ku buzima bwa politiki avuga kuri Afurika muri rusange, ibibazo bijyanye na politiki, imibanire y’abantu, ndetse no ku buzima bw’ikiremwamuntu. Akenshi yabaga ashakaga kurwanya ivangura rishingiye ku bwoko, ku ruhu no guheza kandi ahamagarira abantu kugira ubumwe hagati yabo.
Ku myaka 18 Dube ubwo yigaga mu mashuri yisumbuye yategerezaga ko ibiruhuko bigera kugira ngo ajye gukoresha indirimbo ze za mbere, icyo gihe yakoranaga n’itsinda rya The Love Brothers, ari naryo ryamufashije kugera kuri Album ye ya mbere yise “Lucky Dube and The Supersoul", mu mwaka w’1982 ari nayo yatumye afatwa nk’umuhanzi uhamye.
Indirimbo zigize Album ya mbere Dube ntiyigeze aziyandikira, uretse Album zindi zakurikiye iya mbere, kuri Album nka Rastas Never Die yasohotse mu mwaka w’1984, niho yagaragarije uruhare runini ku itegurwa ryayo bitandukanye n’iya mbere.
Nk’uko twabikoreye yabikoreye ubucukumbuzi,Lucky Dube watabarutse ku myaka 43, yari amaze kubaka izina mu muziki w’injyana ya Reggae, yagiye yegukana ibihembo bikomeye bya muzika ku rwego rwa Afurika ndetse no ku Isi yose ; nka “Ghana Music Awards” yahawe mu mwaka wa 1996, nk’umuhanzi mpuzamahanga w’umwaka n’icya “World Music Awards de Monte Carlo”, icya “Serious Reggae Business” yahawe nk’umuhanzi ufite Album yagurishijwe neza ndetse n’ibindi.
Lucky Dube yari yubashywe ku rwego rw’abahanzi b’ibirangirire nka Peter Gabriel, Sinead O’Connor, Michael Jackson, Seal, Ziggy Marley, Céline Dion, Sting, n’abandi
Lucky Dube yagiye kandi asura u Rwana
Lucky Dube yagiye agaragaza gukunda no guha agaciro ikiremwamuntu cyane, bitari ibyo mu ndirimbo gusa ahubwo no mu buzima bwe busanzwe, kuko yababazwaga n’akarengane abantu bamwe bagirira abandi, ubwo yasuraga u Rwanda, akigerera ku rwibitso rushyinguwemo inzirakarengane za Jenoside yakorewe Abatutsi rwa Kigali ku Gisozi, yasohotse atabasha kuvugana n’itangazamakuru kubera ikiniga cyinshi ahubwo yahise asuka amarira, kwihangana biramunanira kubera uburyo yabonye inzirakarengane zishwe.
Lucky Dube yakoreye ibitaramo bitandukanye mu gihugu cy’u Rwanda birimo Fespad ndetse n’ibindi yakoraga mu buryo bw’umwimerere( adakoreshe CD cyangwa Playback).
Lucky Dube yavugaga ko yemera Imana imwe gusa, ku bamuzi neza ntiyanywaga itabi ndetse n’ibindi bisindisha. Yubaha imyemerere ndetse n’umuco bya buri muntu. Yakundaga kugira ati “Niba ndi umu rasta, nkumva ko kugira imisatsi itendera (Dreadlocks), kunywa urumogi cyangwa gusinda, mu by’ukuri ntabwo naba ndi umu rasta. Ndi umu rasta niba mfite imyemerere ikwiriye, mbega uwo nkwiriye kuba we utunganye”.
Lucky yakundaga kuvuga ko atemeranywa n’abitwa ko basenga ariko bagashyikira ibikorwa by’ihohoterwa. Yakundaga bidasubirwaho umuhanzi w’injyana ya Reggae Bob Marley, dore ko hari ubwo yajyaga ahera ku ndirimbo ze ubwo yaririmbaga mu bitaramo, cyane cyane bitewe n’indirimbo ze nka “One Love” n’izindi zatumaga amukunda, yakundaga kuririmba ashyigikiwe n’abaririmbyi babiri iruhande rwe nk’uko Bob Marley yabigenzaga.
Uwavuga amateka ya nyakwigendera Lucky Dube bwacya bukira kuko yakoze amateka menshi mu muziki
M.Fils
Urban Boys yafashe ingamba ku byayivuzweho
Kugona bigiye kubonerwa umuti ubivura
Charly na Nina ngo ‘Urutonde rwa PGGSS6 rurasekeje’
Hazashyirwaho isiganwa ry’amagare ryo kwibuka Lambert Byemayire
Ubusambanyi bwa Wema Sepetu na Kalisah bwatumye nyirakuru yiyahura
18-01-2017br>
Guterana amagambo hagati ya Donald Trump n’Inzego z’Ubutasi bizagarukira he...
18-01-2017br>
Uko Umwami Kigeli yameneshejwe nyuma yo kumanura ibendera ry’Ababiligi i...
17-01-2017br>
Amateka y’Umunyamakuru Shyaka Kanuma, Uko yinjiye mu Itangazamakuru n’Uko...
17-01-2017br>
Amerika : DONALD TRUMP ashobora kugambanirwa n’Inzego z’Iperereza
16-01-2017br>
Umurundi Nahimana Thomas, ari guteka umutwe muri Amarika
16-01-2017br>
Fatima-Portugal : Habaye umuhango wo gusezera kuri Kigeli V, ikimenyetso...
16-01-2017br>
Perezida Kagame yitabiriye Inama ya 27 ihuza u Bufaransa n’ Afurika I...
14-01-2017br>
DONALD TRUMP Ashobora kuba atazi ikimuhatse n’ubwo agiye kuba Perezida...


text:
ven.
17
déc.
2010
Isomo ryo mugitabo cy’Umuhanuzi Yeremiya (Yer 23, 5-8 )
5Igihe kiregereje – uwo ni Uhoraho ubivuze – maze nzagoborere Dawudi umumero, umwuzukuruza w’indahemuka: azaza ari umwami ufite ubushishozi, kandi uharanira ubutabera n’ubutungane mu gihugu. 6Ku ngoma ye Yuda izarokorwa, maze lsraheli iture mu mutekano. Izina azitwa ni iri: «Uhoraho ni we butabera bwacu.»
7Ni koko igihe kiregereje – uwo ni Uhoraho ubivuze – maze boye kuzongera kuvuga ngo «Uhoraho ni Nyirubuzima, we wakuye Abayisraheli mu gihugu cya Misiri», 8ahubwo bajye bagira bati «Uhoraho ni Nyirubuzima, we wakuye urubyaro rw’Abayisraheli mu gihugu cyo mu majyaruguru no mu bindi byose yari yarabatatanyirijemo, kugira ngo abatuze ku butaka bwabo.»
ZABURI (Zab 72 (71),1-2,12-13,18-19)
Inyik/ Ubutabera buzasagamba, n’amahoro asesure.
Mana, umwami umwegurire ubucamanza bwawe,
uwo mwana w’umwami, umutoze ubutabera bwawe;
acire umuryango wawe imanza ziboneye,
kandi arengere n’ingorwa zawe.
Azarokora ingorwa zitakamba,
n’indushyi zitagira kirengera.
Azagirira ibambe ingorwa n’utishoboye,
aramire ubuzima bwabo.
Haragasingizwa Uhoraho, Imana ya Israheli,
we wenyine ukora ibitangaza
lzina rye ry’ikuzo riragasingizwa ubuziraherezo,
ikuzo rye riragasakara ku isi hose! Amen! Amen!
IBANGONDIRIMBO RIBANZIRIZA IVANJILI
Alleluya Alleluya.
Ngwino, Mutware w’umuryango wawe lsraheli!
Wowe watangiye amategeko ku musozi wa Sinayi,
Uturokoresha ingufu z’ukuboko kwawe.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt1,18-24)
18Dore uko Yezu Kristu yavutse. Nyina Mariya yari yarasabwe na Yozefu ; mu gihe batarabana, aza gusama inda ku bubasha bwa Roho Mutagatifu. 19Yozefu, umugabo we wari intungane kandi utashakaga kumuteza urubwa, yigira inama yo kumusezerera rwihishwa. 20Igihe yari akibizirikana, Umumalayika wa Nyagasani amubonekera mu nzozi, aramubwira ati « Yozefu, mwana wa Dawudi, witinya kuzana umugeni wawe Mariya, kuko yasamye ku bubasha bwa Roho Mutagatifu. 21Azabyara umwana uzamwite Yezu, kuko ari we uzakiza umuryango we ibyaha byawo.» 22lbyo byose , ariko byabereye kugira nga huzuzwe ibyo Nyagasani yavugishije umuhanuzi ati 23« Dore umukobwa w’isugi agiye gusama inda, maze azabyare umuhungu, nuko bazamwite Emanuweli », ari byo kuvuga ngo « Imana turi kumwe. » 24Yozefu akangutse abigenza uko Umumalayika wa Nyagasani yamutegetse, nuko azana , umugeni we.


text:
Ibintu 10 bishobora gutuma umugore cyangwa umugabo aguca inyuma
Akenshi usanga abagabo aribo batungwa agatoki ko baca inyuma abagore babo cyane, ariko uko byagenda kose n’abagore si shyashya kuko ni benshi bafatirwa muri icyo cyuho ariko wakurikirana ugasanga biterwa n’impamvu zitandukanye.
1.Kutanezezwa mu Buriri: Icyo wakora cyose, mu gihe umugore utamunezeza mu biriri aguca inyuma, bibaho imyaka ikaba myinshi ariko aratinda akaguca inyuma pe, hari n’abatihangana bikaba rimwe kabiri, inshuro ya 3 akaguca inyuma akishakira umushima ahamuryohera.
2.Kudahaga: Uretse no kuba adahahirwa ngo arye icyo ashaka, n’ubundi umugabo udahahira umugore we akenshi yitwa imbwa, aha rero iyo uri igisambo utabasha guhahira umugore wawe, ngo umuhe uburenganzira ku ifaranga yihahire ahubwo ugahora umugerera ashobora kuguca inyuma, iyo abonye umujyana muri hotel akamugurira inkoko utarigeze uyimugurira na rimwe, kumugarura biba bigoye.
3.Kutamuha agaciro: Iyi ngingo ijya gusa n’iyo haruguru, aho usanga adahahirwa, ugasanga nta burengenzira ahabwa ku mutungo wo mu rugo nawe nk’umugore ngo afate 25,000Frs ngo agende agure igitenge, ibyo byose we biramurenga akagera aho afata umugabo nkaho atari uwe, ahubwo akifuza abandi ngo nawe ateteshwe, yumve ko care zibaho.
4.Ikigare: Kuba umugore afite abamujya mu matwi, nabyo bishobora kumutera gusambana, aka wa mugani ko “Ihene mbi ntawe uyizirikaho inziza”, mu gihe nawe aba mu kigare cy’abagore bafite iyo ngeso kera kabaye nawe baramushora.
5.Inyungu z’imibereho: Umugore ashobora kuba yifuza akazi yewe anamaze imyaka myinshi ari umushomeri, iyo abonye umu bosi ugiye kukamuha, akamusaba ko babanza kuryamana, ashobora kubyemera kubera ko atabikunze ahubwo ari uko abona nta yandi mahitamo.
6.Umugabo umuca inyuma: Mu gihe n’umugabo we abona amuca inyuma cyane, nawe bigera aho afata icyemezo akabikora nko gushaka guhimana, kuko akenshi iyo umugabo we amuca inyuma niyo atashye usanga baryamana nta munezeze kuko aba afite ahandi yaciye (umugabo).
7.Kubura urubyaro: Akenshi iyo babuze urubyaro, biratinda nyuma umwe agaca hirya akareba aho asambana ngo ahinyuze niba koko atabyara, aha rero usanga abagore bakunze kugwa muri uyu mutego ariko mu by’ukuri ntibikwiye kuko muba mwarasezeranye ko muzabana haba mu byago no mu byishimo.
8.Akazi akora: Buriya si ko imirimo yose iba ari iy’umugisha, kenshi usanga akazi ko mu kabari benshi bagafata nk’ak’uburaya, kuko abagabo baba bashaka abagore bagura, umugabo umaze kunywa amacupa abiri aba ashaka n’umugore wo kurongora, umugore rero ukoramo uko byagenda kose yahakanira abagabo 5 ariko ntiyahakanira 50 kuko hari igihe baba babashukisha amafaranga.
9.Inkundo za kera: Niba yari afite inshuti kera bakiri mu mashuli (Secondaire cga Kaminuza), barakundanaga ndetse bakanaryamana, birashoboka ko ya nshuti ye bashobora kongera kuba bahuza urugwiro nyuma, umwe yarashatse cga bose, aha naho umugore ashobora guca inyuma umugabo we, akaryamana nuwahoze ari umukunzi we.
10.Irari ry’umubiri:Hari umugore uba yumva umugabo umwe adahagije kuri we, yabona abandi bagabo akumva arabashatse cyane, ibyo twatangaje haruguru bikaba bitaranga umugabo we ariko umugore akaba atanyurwa n’ibyo ahabwa, abagore bateye gutya bo banahita bisenyera kuko nubwo wamufata rimwe, ejo usanga yasambanye n’undi mugabo, gusa abagore bateye gutya akenshi baba baratangiye gusambana bakiri n’abakobwa
Umukobwa umwe mu rugo atukisha bose, nituvuga gutyo ntiwumve ko abagore bose bateye uku, ariko uzasanga benshi bafite iyi ngeso bahuriye kuri izi mpamvu mu guca inyuma abagabo babo.
Ibitekerezo
-
Ntugasambane
18 January 2017 -
Niko ?????????????,niba uvuga ngo uramukunda cyane,ndtse ngo niwe wahisemo,kuki udakwiye kujya ufata umwanya wo kumusengera kugira ngo areke ubwo buhehehesi bwo kuguca inyuma,kdi ukababazwa cyane nuko yakuzanira akago nka sida?ahubwo se ari wowe nawe muzaba mutaniye he? Mwuka wera amanukire umugabo wawe kdi nawe akumanukire agutsindire ibyo bibi mu izina rya YESU,amen.
-
Twagirmana emmanuel
14 January 2017 -
Umugore utagukunda wishakiraga address we kutamuvuze
-
gasigwa eric
14 January 2017 -
Nihatari
-
eric
11 January 2017 -
wowe mugabo utabasha gukora imibonano mpuzabitsina birashoboka ko ari uko utabimukorere neza cg ukaba ucika inege cg urangiza vuba mugihe cyabyo niba ufite ikibazo kimwe muri i wamamagara kuri 250781529672 cg 250726341424 iyi no kuri wats up wambona, maze nkwereke aho ukura umuti murakoze.
-
-
Umugore utanyara ko wamwibagiwe uzi ukuntu atera umujinya ?
-
me
11 January 2017 -
Uzagerageze uzabona imbwa yiruka. Nina ahaca se wowe wumva nawe kuhaca bizakumarira iki?! Muzafatanye mukorere umuriro witeka murage abana banyu uburaya NGO murahimana. Nkaho wamusengeye NGO ave murayo mateshwa nawe NGO urashaka kumufasha?! Komereza aho uzasanga waribeshye cyane
-
-
-
????????????
11 January 2017 -
Nanjye umugabo wanjye ansha inyuma bikambabaza amaherezo nanjye numva nzabikora pee!! kd mukunda urukundo ruzira uburyarya ntacyo mba ntamukoreye ark yarananiye kbsa! ntazandenganye!!!!!


text:
Kigali: Amatsinda yo Kuramya Imana muri Kaminuza 3 yateguye igiterane kizasobanurirwamo imbaraga zo kuramya Imana nyakuri
Amatsinda yo kuramya no guhimbaza Imana (Worship teams) akorera umurimo w’Imana mu muryango w’abanyeshuri b’abapantekoti (CEP) mu mashami ya Kaminuza y’u Rwanda abarizwa mu mujyi wa Kigali yateguye igiterane kizabahuza aho biteguye gusobanura imbaraga zo kuramya Imana nyakuri.
Iki giterane kizaba kuri iki cyumweru tariki 4/12/2016 kuva sa saba n’igice z’amanywa kugeza sa kumi n’ebyiri z’umugoroba (13h30-18h30), kikazabera mu ishami rya Kaminuza y’u Rwanda, Campus ya Gikondo aho benshi bazi ku izina rya SFB-Mburabuturo.
Worship team ya UR-CBE (SFB)
Ubuyobozi bw’Itsinda ryo kuramya no guhimbaza Imana mu cyahoze ari SFB bamwe mu bateguye iyi gahunda mu ntego igira iti ‘’ imbaraga zo kuramya Imana nyakuri’’ kuko bifuza ko abazayitabira basobanukirwa neza imbaraga zihishe mu kuramya Imana nyakuri.
Ikindi kandi ngo bifuje gushyira hamwe imbaraga zabo muri rusange kugira ngo iki gikorwa gitange umusaruro ariko nanone ni mu rwego rwo kurushaho gusobanura umumaro w’amatsinda yo kuramya Imana mu murimo w’Imana, igikorwa ngo cyatangijwe benshi batagifiteho imyumvire imwe muri za Kaminuza. Iyi ikaba ari imwe mu mpamvu zatumye bahitamo kwihuriza hamwe nk’amatsinda yo kuramya no guhimbaza Imana muri Kaminuza y’u Rwanda, ishami rya Nyarugenge (KIST), ishami rya Remera (KIE) hamwe n’irya Gikondo (SFB).
Uretse kandi aya matsinda yo kuramya Imana, muri iki giterane bazafatanya n’umuramyi Bosco Nshuti nawe utangiye kugaragaza impano ye y’ubuhanzi ku giti cye, hazaba kandi hari n’umwigisha w’ijambo ry’Imana Rev.Pastor Mutima Jonathan.
Kuva umuryango w’abanyeshuri b’abapantekoti watangizwa mu cyahoze ari Kaminuza Nkuru y’u Rwanda i Butare mu mwaka w’2001, uyu muryago wagiye waguka ugera muri za Kaminuza hafi ya zose aho zibarizwa kugeza ubu hirya no hino mu gihugu. Uku ni nako umurimo w’Imana wagiye waguka nanone havuka amakorari atandukanye, kuri ubu n’amatsinda yo kuramya no guhimbaza Imana yo muri uyu muryango akaba amaze gutera imbere mu buryo bushimishije.


text:
Ubu bushakashatsi bwashyizwe ahagaragara kuri uyu wa Gatanu, tariki ya 30 Nzeri, bwagaragaje ko Akarere ka Rubavu kagaragaramo ruswa ku gipimo cya 22.7 %, mu gihe utundi Turere twa Musanze, Kamonyi, Kayonza, Nyamagabe na Huye twakorewemo ubushakashatsi turi kuri 15.5%.
By’umwihariko mu karere ka Rubavu udupapuro 922 twashyizwe mu dusanduku mu Mirenge itandatu tugaragaza ko uwa Kanama uza ku isonga mu bikorwa byo kurya ruswa ugakurikirwa n’uwa Nyakiriba.
Ruswa ishingiye ku mafaranga yagaragaye ku gipimo cya 59.4%, ishingiye ku gitsina iba 3.4%, ishingiye ku gusaba amafaranga yo guhamagara kuri telefoni igaragara kuri 12% n’ibindi ku gipimo cya 16%.
Umunyamabanga Nshingabikorwa w’Umurenge wa Kanama wagaragayemo ruswa kurusha iyindi, Haguma Pascal avuga ko ari umuco yasanganye abaturage wo kwitura abayobozi, ariko ugomba gucika burundu.
Yagize ati “ Habayeho ihindagurika ry’abanyamabanga b’umurenge inshuro nyinshi, nkaba naraje ndi uwa gatanu, mpasanga umuco wo gushimira abayobozi. Ubu turimo kurwana na byo ngo umuturage amenye ko serivisi ahabwa ari uburenganzira bwe atagomba kuyitangira amafaranga.”
Umuyobozi wa Transparency International Rwanda ushinzwe Iterambere n’Ubuvugizi, Francine Umurungi avuga ko Rubavu ariyo iri hasi cyane mu gutanga serivisi no kurya ruswa.
Yagize ati “Ku birebana na ruswa biragaragara ko Rubavu idahagaze neza ugereranije n’utundi turere dutandatu twakoreyemo ubushakashatsi muri rusange kuri ruswa. Usanga abandi bavuga ko bahuye na ruswa ari 15% na ho muri Rubavu akaba ari 22.7%, icyiza ni uko batwemereye ko bagiye gufata ingamba zo gukemura iki kibazo.”
Ku birebana n’Umurenge wa Kanama watumye imibare mu Karere ka Rubavu izamuka bikabije yavuze ko ubuyobozi bw’uyu murenge bavuganye akaba ari mushya kandi abona afite gahunda ifatika yo kurangiza iki kibazo, hari n’ikizere ko muri bushakashatsi butaha imibare izaba imeze neza.
Ubushakashatsi byashyizwe ahagaragara bwakorewe mu Turere dutandatu aho abaturage bo mu Mirenge 42 bashyiraga impapuro mu dusanduku twabigenewe bavuga kuri serivisi bahawe ndetse no ku itangwa rya ruswa.


text:
Kubera iki ngomba korora ihene zitanga amata?
Benshi muri twe dukunze kubona ibiryo bifite ibirindindwara ariko tukabona ibyubakumubiri,ibinyasukari na vitamini bike. Amata niyo soko yingenzi yizo ntungamubiri. Inka niyo soko ya mbere y’amata ariko kubyerekeye ibikenerwa n’igishoro, isaba byinshi cyane. Ikindi cyoroshye twakorora ni ihene zitanga amata. Ihene zikamwa nazo ni isoko y’amata akaba ari ubworozi bushya ariko bumajije kungura abantu benshi. Kubera iki? Hano hari impamvu zituma ugomba korora ihene ikamwa.
- Bisaba ahantu hato ugereranyije n’ubworozi bw’inka zikamwa.
- Zirya ibiryo bike n’amazi, ugereranyije n’ibyinka ikamwa.
- Aho zirisha, huma vuba bigatuma kuhasukura horoha.
- Aho zirishiriza harahendutse kuhubaka.
- Igishoro ni gito ugereranyije n’icyinka ikamwa.
- Ubona intungamubiri nyinshi ziturutse mu mata igishoro ari gito, mu mujyango bakayifashisha.
- Abahanga mu bijyanye n’intungamubiri batugira inama zo kunwa amata akomoka kw’ihene kuko avura kandi afite intungamubiri nyinshi cyane cyane kubarwayi ba sida.
- Aho abaturage bazi agaciro kazo, ibaha amafaranga menshi, amashiringi 90-120.00 kuri litiro.
- Inka zikamwa iyo zitaweho, ntabwo zangiza ikirere.kuziragira biroroha,bazigaburira ibisigazwa by’ibihingwa n’ibyatsi. Agaciro kazoo zitanga n’ifumbire.
- Ni bwiza kuri rubanda rugufi rufite ubutaka bukeya.


text:
Ni iby’ igiciro ko wowe n’uwo mukundana mugomba kumenyana cyane kuburyo mugomba kubwirana buri kimwe, bityo rero wakagombye kubaza umukunzi wawe ibibazo bimwe na bimwe byazagufasha mu guteza imbere umuryango muba mwitegura kurema
Ni iby’ igiciro ko wowe n’uwo mukundana mugomba kumenyana cyane kuburyo mugomba kubwirana buri kimwe, bityo rero wakagombye kubaza umukunzi wawe ibibazo bimwe na bimwe byazagufasha mu guteza imbere umuryango muba mwitegura kurema
Dore bimwe mu bibazo ushobora kubaza umukunzi wawe mbere y’uko mubana:
Wumva aricyi uzajya uhora ukunda gukora wishimisha nitumara gushinga urugo
Akenshi iki kibazo abakobwa benshi nibo bakunze kukibaza abahungu mbere y’uko babana . nubaza umuhungu iki kibazo ntuzatungurwe no kumva igisubizo aguhaye gitandukanye n’icyo watekerezaga, ahubwo umva icyo abivugaho.
Ese wumva ari iki kigushimisha mu rukundo rwacu?
Igisubizo uzahabwa hano kizakwereka uko urukundo rwanyu ruhagaze . Bizagufasha kumenya agaciro aguha imbere ye, niba akubona nk’umuntu umufatiye runini cyangwa niba akubona nk’umuntu watuma ahungabana mu buzima bwe igihe atagufite.
Ese ni iki gituma uzigama amafaranga?
Ibi bizagufasha kumenya icyo amafaranga azajya yinjira mu rugo azajya akoreshwamo. Niba gukemura ibibazo byo mu rugo ari cyo kintu ashyira imbere, bizagufasha kumva ko muzateza imbere umuryango wanyu ukabaho neza.
Mubaze ku kijyanye n’imyemerere yanyu ndetse n’iyobokamana.
N’ubwo mwaba musengera mu idini rimwe, mushobora kuba mudahuje imyumvire ku bijyanye n’idini musengeramo, ni byiza kubimubaza ukabimenya. Niba mudahuje ukwizera nabyo ni byiza kubimenya kugirango mumenye uburyo muzajya mwubahana n’ubwo mudahuje idini n’imyemerere.
Ni hehe wumva wakwizihiriza iminsi mikuru?
Ntuzamubaze gutya bitari ukumenya aho yishimira kuba yakwizihiriza uwo munsi mukuru gusa ahubwo bizagufasha kumenya niba agufata nk’umwe mu bagize ubuzima bwe. Kandi na none uzamenya niba yishimira kwizihiza iminsi mikuru ari kumwe n’umuryango we. Iki ni ikibazo cy’ingenzi kuko hari byinshi uzahamenyera kuko hari ubwo usanga umugabo adakunda kujyana n’umugore we ahantu henshi mu ruhame rw’abantu. Rero ibi bizagufasha kumenya niba yishimira kuba yagira aho mujyana muri kumwe.
Ese wumva abana tuzabyara bazaba bafite uwuhe mumaro mu buzima bwawe?}
Iki ni kimwe mu bibazo by’ingenzi kuko bizagufasha kumenya niba uwo muzabana cyo kuzabyara abana kandi bizagufasha kumenya niba mu nshingano ze hazaba harimo abana muzabyarana. Bizatuma kandi umenya niba kugira abana benshi biri muri gahunda afite cyangwa niba yifuza kubyara bake.
Iyo urakaye ni iki kigufasha kongera gutuza?
Iki nacyo ni ikibazo kidakunze kubazwa cyane kandi gifite akamaro kanini kuko uba ugomba kumenya icyatuma uwo mubana agaruka mu byishimo igihe yaba yarakaye. Aha ushobora ikintu cyatuma agaruka muri mood igihe ababaye kandi bikazagufasha kumenya uko uzajya umwitwara imbere igihe yarakaye.
Ubana ute na mama wawe ndetse na bashiki bawe?
Aha naho ushobora kubaza kubaza umukunzi wawe uko abana na mama we ndetse na bashiki be bizagufasha kumenya uko witwara kuri bashiki be ndetse na mama we. Iyo umaze kumva uko babana bituma umenya niba nawe azajya agufata neza cyangwa niba akenshi atazajya akwitaho.
Ni gute tugiye kuzajya twuzuzanya?
Iki kibazo nacyo ugomba kukimubaza kuko ni ingenzi cyane kuko ari imwe mu nkingi zifasha kugirango urugo rukomere kandi rutere imbere. Rero ufite inshingano zo kubaza umukunzi wawe cyangwa uwo muteganya kubana ku bijyanye n’ubwuzuzanye bwanyu kuko bizagufasha kumenya niba hari ibyo muzajya mufatanya mu mibereho yanyu.
musore nawe nkumi ugomba kugira bimwe mu bibazo ubaza umukunzi wawe mbere yuko mushinga urugo.
Alphonsine
Ibitekerezo
mungire inama,njye mfite umukunzi ariko bitewe nibyo yambwiye yakoze naho yabikoreye bijya bintera agahinda nkumva urukundo ruragabanutse nkamufata nkutiyubaha.kdi njye kuva nabaho rwose sinigeze mbikora gusa sinakongera kubimubwira kuko namubwiye ko namubabariye.munjyire inama Kanda hano umusubize
Uzamubwire Ntazongere Kanda hano umusubize


text:
Ubuyobozi bw’akarere ka Nyamasheke buvuga bwatakaje ikizere cyo kwesa 10% by’imihigo bari bihaye muri 2015/2016.
Ubwo Umuyobozi w’Akarere ka Nyamasheke Kamari Aimé Fabien, yagaragarizaga Intara y’Uburengerazuba aho agejeje imihigo, yavuze ko imihigo 90% yeshejwe 100% ariko ko hari ikiri hasi, n’iyadindiye batagifitiye icyizere cyo kwesa.
Umunyamabanga nshingwabikorwa w’aka karere Habiyaremye Pierre Céléstin, yabwiye Imvaho Nshya ko imihigo bamaze gutakariza icyizere harimo umuhigo wa Mituweli ugeze kuri 76% kandi umwaka wa Mituweli usigaje igihe gito ngo urangire.
Ubu akarere ngo kari gushishikariza abaturage gutanga Mituweli y’umwaka utaha kuko ngo ntacyo bakora ngo bagere ku ntego bari biyemeje.
Habiyaremye avuga ko akarere katanashobora kugera ku kigero intara yari yabahaye.
Mu mpera z’umwaka ushize Guverineri w’Intara y’Uburengerazuba Mukandasira Caritas yari yasabye abayobozi b’uturere twayo twose ko bazagera mu mpera z’ukwezi kwa Mutarama buri murenge ugeze nibura ku muhigo wa Mituweli ungana na 80% bikazamura n’umubare w’akarere.
Undi muhigo uyu muyobozi avuga ko wadindiye ngo ni uwo gutera inka intanga ukiri kuri 49%. Kudindira k’uyu muhigo ngo byatewe n’imashini ibika Azote yapfuye, ikibazo kikaba ngo ari rusange mu gihugu, aho bategereje ko RAB ikabibafashamo iyo mashini igakira.
Gitifu Habiyaremye yongeraho ko undi muhigo wadindiye ari uw’umuyoboro wagombaga kugeza amazi ahazubakwa uruganda rw’icyayi mu murenge wa Karambi, na wo ngo wadindijwe na Minisiteri y’umutungo kamere ( MINERENA) yabahagaritse kuko ngo bawubatse nta cyemezo yatanze cyo kubemerera gukurura aya mazi, cyane cyane ava muri Pariki y’igihugu ya Nyungwe.
Uyu muhigo ugeze kuri 45%, ku buryo bakurikije iminsi isigaye ngo batakwirirwa bawutaho imbaraga.
Habiyaremye yagize ati “Iyi mihigo yo twamaze kumanika amaboko ariko hari indi tukirwana na yo nko mu minsi 10 tukazaba twamaze kuyesa ku kigereranyo twari twiyemeje, tukizera ko muri rusange tuzaza mu myanya myiza kuko iyamaze kweswa yo hari myinshi iri ku 100%.’’
Umunyamabanga nshingwabikorwa w’iyi ntara Jabo Paul, yavuze ko muri rusange imihigo yarebaga akarere ubwako igeze ahashimishije, igicumbagira, imyinshi ikaba ari iyo akarere kaba gafatanije n’abandi bafatanyabikorwa, akenshi akaba ari bo bayidindiza.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
Rulindo: Abayobozi barasabwa ubufatanye n’abaturage mu kurinda umutekano
Abayobozi b’inego z’ibanze mu Karere ka Rulindo basabwe kurushaho kwegera abaturage bayobora kugira ngo bafatanyirize hamwe kwicungira umutekano.
Umuyobozi w’Akarere ka Rulindo, Emmanuel Kayiranga, avuga ko Umudugudu ari wo shingiro ry’imiyoborere maze agasaba inzego z’ibanze n’iz’umutekano kwegera abaturage kugira ngo babashe kubaha amakuru ku gihe abafasha kubungabunga umutekano.
Yagize ati “Umudugudu ni wo shingiro rya byose. Hari nka bamwe mu bayobozi b’utugari cyangwa b’imirenge badataba aho bakorera umunsi ku wundi ngo bakurikiranire ku gihe ibibazo Bihari. Mwegere abaturage banyu babake amakuru baba bayafite, ibyagaragaye mubifatire ingamba hakiri kare.”
Yakomeje abasaba kujya bamenya neza abantu binjira mu karere n’ikibagenza, basohokamo na bwo bakamenya aho bagiye kandi ko badasize bahungabanyije umutekeno.
Inama y’umutekano yaguye y’Akarere ka Rulindo yo ku wa 26 Kanama 2016, yongeye yasabye Inzego z’Ingabo, Polisi, Inkeragutabara, DASSO n’abanyamabanga nshingwabikorwa b’imirenge, kurebera hamwe no kubahiriza ibyatuma umutekano w’abaturage urushaho kubungabungwa.
Lt.Col. Cuba Vianney uhagarariye Ingabo mu turere twa Rulindo na Gakenke, yasabye ko abayobozi b’imidugudu n’abakuriye amarondo bajya batanga raporo hakiri kare kugira ngo niba hari ahari ikibazo gikurikiranwe vuba.
Muri iyo nama, hagarutswe ku kibazo cy’ifungwa ry’ikigo cy’akarere kigororerwamo by’igihe gito (Transit Center) urubyiruko rurangwa n’imyitwarire mibi nk’ubujura n’urugomo
Ni ikigo cyifashishwaga mu gusubiza ku murongo urubyiruko nk’uko ariko guhera mu kwezi kwa mata 2016 kikaba kidakora
Umuyobozi w’akarere avuga ko barimo gushakisha amafaranga kugira ngo kivugururwe cyongere gukora kandi ko gufungwa kwacyo byatewe n’inyubako zacyo zari zishaje cyane.
Umuyoboi wa Polisi mu Karere ka Rulindo, SP Aphrodice Gashumba, asaba abaturage gukomeza ubufatanye mu kwicungira umutekano kandi bagashyira imbaraga mu gukora amarondo no kurwanya ibiyobyabwenge.
Muri aka karere, ibyaha byiganjemo gukubita no gukomeretsa ndetse n’ikoreshwa ry’ibiyobyabwenge, biza ku isonga mu bihyungabanya umutekano.


text:
Ubunini bw’ishuri: Umubare w’abana muri buri cyumba cy’ishuri bashobora kugira ingaruka k’uburyo umwana wawe akurikira mu ishuri. Muri rusange, ibigo bya Leta bigira amashuri manini, ariko iyo witegereje usanga hari amashuri mato. Ibigo byigenga bikunze kugira amashuri mato.
Ubunini bw’ikigo: Abanyeshuri bamwe bakora neza iyo bari mu bigo binini aho baba bari kumwe na bagenzi babo benshi bacyinana hageretsweho ihitamo ritandukanye mu mashuri. Andi mashuri nka matoya, ntubona ihitamo ritandukanye ry’amashuri nta nisano hamwe n’abayeshuri n’abarimu bishobora gukorwa. Na none, ibigo bya Leta bikunze kuba binini, kumwe n’ibyumba bya mashuri binini n’abarimu bacye. Ariko, benshi muri abo barium baba bariyemeje kwitanga aba ari na bantu bakora cyane bityo bazakora ibishoboka kugira ngo umwana wawe abone ibyakeneye.
Aho kiri: Imiryango myinshi ihitamo ikigo kiyegereye kubw’inyungu babifitemo. Ugomba gutekereza na none k’umutekano w’umwana wawe mu rugendo akora ajya cyangwa ava ku ishuri, n’igihe ari ku ishuri, n’ibyangombwa bihari (isomer, iyogero, n’ibindi), igihe ubishoboye.Urusobekerane: ku babyeyi bamwe, bakunda ibigo bifite abanyeshuri bafite imico n’ amoko bitandukanye. Ugomba gushaka ikigo kiri kure yahoo uba igihe ushaka ko umwana wawe amenyera amoko n’umuco bitandukanye.
Amafaranga y’ishuri: ibigo bya Leta byose byaka amafaranga, aba yashyizweho n’inzego z’ubuyobozi zabyo, ariko igihe udashoboye gutanga ayo mafaranga ntabwo bizanga kwakira umwana wawe. Nta mwana ushoborwa kwangirwa uburezi bw’ibanze. Baza ku mashuri uturiye ibigendanye n’ amafaranga, ari n’amafaranga yihishe (nka y’ibitabo, impapuro,n’ibindi…), n’andi mafaranga umubyeyiashobora kugabanyirizwa (ibigo byinshi bigabanyiriza ababyeyi bafite abana benshi biga ku kigo). Ibigo byigenga byaka amafaranga menshi kandi ntawo bijya bigabanya amafaranga, ariko ibyinshi bitanga buruse ku banyeshuri bazikwiriye.


text:
Igihugu cy'u Burundi kirabeshyuza ko nta tsinda ririho rihuza icyo gihugu n'u Rwanda mu gukora iperereza ku mirambo iboneka mu kiyaga cya Rweru!
Umuyobozi w’intara ya Muyinga Aline Manirabarusha yabwiye abanyamakuru ati : « mu byukuri nta tsinda twashyizeho dufatanyije n’u Rwanda ryo gukora iperereza ku nkomoko y’iyi mirambo, ariko muri aka kanya icyo turimo dukora ni ugukomeza iperereza. Turimo tubaza abayobozi b’imirenge, abayobozi ba zone niba nta muturage w’umurundi wabuze uwe ».
Hashize ukwezi kurenga hatoraguwe imirambo 4 ihambiriye mu mifuka mu kiyaga cya Rweru kiri ku mupaka w’u Rwanda n’u Burundi. Abarobyi bo mu gihugu cy’u Burundi babonye iyo mirambo bemeza ko nyuma babonye indi mirambo irenga 40 guhera mu kwezi kwa Nyakanga. Ubutegetsi buri i Kigali n’i Bujumbura buhakana bw’ivuye inyuma ko iyo mirambo atari iy’abaturage b’ibihugu byabo n’ubwo ibyo bihugu byombi byashyizeho itsinda rihuriweho n’ibihugu byombi ryo gukora iperereza kuri iyo mirambo ariko iryo tsinda rikaba ntacyo rirageraho. Nyuma y’aho abarobyi b’u Burundi bongeye kubonera indi mirambo mu kiyaga cya Rweru mu cyumweru gishize, radiyo mpuzamahanga y’abafaransa RFI yagiye kumva ubuhamya bw’abarobyi baturiye icyo kiyaga kimye n’abahinzi bagituriye.
Umunyamakuru wa RFI yagize ati : «Byadufashe iminota 18 yuzuye neza dore ko twari dufite isaha mu ntoki yo kuyibara kugira ngo tugere ku cyambu gito cyitwa Nzove, giherereye mu ntara ya Muyinga, mu majyaruguru y’uburasirazuba bw’u Burundi mu gace nyakuri k’ikiyaga cya Rweru abo barobyi babonyemo iyo mirambo yarerembaga ku mazi, kugira ngo mumenye neza urugendo twakoze muri icyo kiyaga uko rungana, ni uko aho twagenze , abantu bavugama n’ubwato bw’ingashya bashobora kuhakoresha amasaha abiri n’igice ».
Umunyamakuru wa RFI akomeza agira ati : «Tukigera aho hantu, twasanze turi mu karere ko k’umupaka, aho uruzi rw’Akagera ruva mu Rwanda rwisukira mu kiyaga cya Rweru. Amazi y’uruzi rw’Akagera atandukanye cyane n’amazi y’ikiyaga cya Rweru ubona aba acyeye cyane. Ni aho muri ako gace abarobyi babonye imirambo ihambiriye mu mifuka iba yaragoswe n’ibyatsi biba byarameze mu mazi. Abarobyi b’ababarundi twahasanze batubwiye badashidikanya ko iyo mirambo igaragara mu mazi muri ako gace iba yazanywe n’uruzi rw’Akagera ruyikuye mu Rwanda ».
Abarobyi b’abanyarwanda twahasanze bo babaye nk’abifata gato : Abo barobyi bemeza ko iyo mirambo izanwa n’uruzi rw’Akagera ariko wababaza aho urwo ruzi rw’Akagera ruturuka, igisubizo kigasa no kujijisha. Abo barobyi (b’abanyarwanda) batanga ibisubizo bidafutuye bigaragaza ko bafite ubwoba bwo kuvugisha ukuri.
Abahinzi n’abarobyi bo mu Rwanda bafite ubwoba
Abanyamakuru ba radiyo mpuzamahanga y’abafaransa RFI biyemeje kugenda muri uwo mugezi w’Akagera bagana mu Rwanda, babona ku mpande z’uwo mu gezi hatsitse amato menshi y’abanyarwanda. Umunyamakuru wa RFI akomeza agira ati : «twavuye mu mato twerekeza ku mazu y’ibyatsi ageze ku icu yubatse mu mirima y’ibishyimbo n’ibijumba. Ako kanya twabonye abantu bava mu mazu yabo baduhunga n’abandi badukubitaga amaso bakiruka. Uwatuyoboraga yaratangaye, adusobanurira ko ubusanzwe abo banyarwanda bakira abashyitsi neza, atwereka abantu babiri bashoboraga kutuvugisha ».
«Nyuma y’iminota igera ku icumi tubumvisha ko ntakibazo bagombye kugira, nibwo batubwiye ko bukeye bwaho bari basuwe n’abayobozi b’u Rwanda, ubwo hari kuwa gatanu. Abo bayobozi bakaba barababujije kuzavugana n’abanyamakuru b’abarundi. Twabijeje ko tutazavuga amazina yabo ; noneho bemera kutubwira ibyo babonye byose ».
«Nabonye muri aya mazi imifuka irenga 20 yanyuzeho »
Umuto mubatuganirizaga ufite imyaka iri hagati ya 20 na 25 yatubwiye ko yabonye imirambo ya mbere yatwarwaga n’uruzi rw’Akagera guhera mu kwezi kwa karindwi hagati, yagize ati: «ubwa mbere, wabonaga imifuka ifunze neza, ntawatinyukaga kuyikoraho, umuntu umwe utuye hano niwe wigeze kwibwira ati wabona ari imari ishyushye ishoroba kugurishwa. Yafashe umufuka umwe. Amaze gufungura uwo mufuka, akubitwa n’inkuba, yasanze harimo umurambo w’umuntu. Twahise twongera gufunga uwo mufuka, tujugunya uwo murambo mu mazi utwarwa n’uruzi. Ntawe ushakaga kugirana ibibazo n’abategetsi » niko yarangije atubwira, aduhamiriza ko kugiti cye yiboneye imifuka irenga makumyabiri.
Umuntu wa kabiri yadusobanuriye ko : witegereje iyo mirambo, ubwo bwicanyi bukorwa n’ababuzobereyemo. Uwo muntu yatubwiye ko iyo mirambo iba ipfutse igitambaro mu mutwe no mu maso, amaguru ahinnye kandi azirikishije umugozi kuburyo amavi ahura n’agatuza, amaboko y’abo bantu aba azirikiye mu mugongo kandi uwo mugozi uyaziritse ukazenguruka ijosi ryose.
Amaherezo abaturage bose baturiye ako karere ko mu Rwanda baje kutwegera. Wabonaga bafite ubwoba, ariko batubwira ko iyo mirambo ituruka mu gihugu cyabo cy’u Rwanda mu turere twa kure turi imbere mu gihugu, bongera ho bati:” nta muntu numwe uzi ibiri kubera aho mu gihugu”.
Ng’uko uko abanyamakuru ba radiyo mpuzamahanga y’abafaransa bagiye kwirebera inkuru y’imirambo ikomeje kugaragara mu kiyaga cya Rweru, ari itangazamakuru mu Rwanda, ari imiryango irengera ikiremwamuntu mu Rwanda no ku isi , ari amashyaka ya politiki ari mu Rwanda no hanze, ari umuryango mpuzamahanga, nta muntu numwe uri kugira icyo avuga kuri iyi mirambo iri kujugunywa mu mugenzi wa Akagera itawemo n’abategetsi bo mu Rwanda kugeza aho bikanga amababa bakajya kubwira abaturage kutagira icyo batangariza itangazamakuru mpuzamahanga! None se abanyarwanda bazatabarwa na nde?
Inkuru dukesha RFI


text:
Hari aho Imana yaturemeye kuba aho nta handi ni mu bwiza bwayo, igihe Dawidi yacumuraga yaravuze ngo nta handi nakwifuza kugwa uretse mu maboko y’Umwami Mana yanjye, kuko aho ariho yaturemeye kuba. Ese tujya twibaza ku Mana yacu niba ifite ubushobozi burenze ibigirwamana cyangwa ukavuga ngo kubera ko utarimo kuyibona mu bibazo byawe uti “Imana ntayihari”- GOD IS NOWHERE ishobora kuvamo GOD IS NOW HERE – IMANA IRI HANO UBU.
Mu gitabo cya Yesaya 55:1-13, Imana yabwiye abantu ngo baze bagure nabadafite ifeza nabo baze, bishatse kuvuga ngo nubwo waba ufite ibyamirenge, ntabwo bihagije Imana yonyine niyo iduhaza kuko twebwe dushyira umwanya, ubutunzi n’ibindi mubitadufitiye umumaro, ibintu bitagira umumaro muri twe ntabwo biduhembura, ntabwo bituzanira umunezero, ntabwo biduteza imbere.
Rero iyo turi muri babiloni yacu hahandi ibyo dukora bidatera imbere, icyo nicyo gihe twumva ijwi ry’isezerano ryacu n’Imana ritubwira ngo witinya kuko ndi Imana yawe, kubera ko nta musozi Imana yacu itabasha kuzamuka kandi ntakure cyane habaho Imana itadukura.
Rero igihe turuhijwe nib’itadufitiye umumaro, dukwiriye kwibuka igihango/isezerano Imana yagiranye na Dawidi, aho niho dushira amanga iyo batubajije ejo hacu hazaza kuko dusubizanya ubushizi bw’amanga tuvuga ko ejo hacu ari heza nk’uko isezerano ryayo riri.
Nuko rero twe kwiheba kuko inzira zacu ntabwo arizo inzira z’Imana, kuko idutabara mu buryo butandukanye nubwo dutekereza, nuko rero mubyo dukora byose reka turebe nkuko Imana ireba, nubwo twaba tunyura mu bitugoye, reka tumuhange amaso tumutegereze.
Kubera ibintu byose bitangirira muri njyewe kandi bikarangirira muri njye, niyo mpamvu mu gihe tunyura mubi dukomereye dukwiriye kureba Imana kuko ari Imana iri inyuma y’ijambo ryayo kugira ngo irisohoze. Amen.


text:
sam.
05
févr.
2011
Agata yavukiye mu gihugu cy’Ubutaliyani. Yari umukobwa w’imico myiza cyane, wicisha bugufi kandi wubaha. N’ubwo bwose iwabo bari bakize cyane, Agata ntiyigeze ararikira ubukire bw’iby’isi. Yabayeho mu bihe bikomeye ku ngoma ya Desi wari umwami w’Abaromani, ubuhakanyi bukaba bwari bwiganje cyane mu bategetsi bo hejuru. Icyo gihe rero Mburamatare w’Umuromani Kintiyanusi ashaka gutesha Agata ubukristu ngo amugire umugore. Agerageza uko ashoboye ngo Agata ahakane ubukristu, undi aranga amubera ibamba. Agata ndetse amwerurira ko yasezeraniye Imana ubusugi.
Kintiyanusi rero ngo bimare kumushobera, niko gutegeka abasirikare be ngo bamumuzanire ku ngufu. Baramuzana rero, Kintiyanusi abwira Agata ati: «Nta soni koko n’ubwo bwiza bwawe; ukihandagaza ngo uri umukristu kandi ubona neza ubukire buguteganirijwe»! Agata aramusubiza ati: «Kuba umukristu ntuzi ko biruta kure umukiro n’ikuzo by’isi»?. Yungamo ati «Kristu wenyine ni We nzira y’agakiza ka muntu ». Kintiyanusi yumvise ayo magambo arushaho kurakara, ati : « Hitamo ko tukwica cyangwa se wemere uhakane ayo manjwe yawe y’ubukristu». Agata ntiyagira icyo amusubiza ahubwo aramuseka gusa. Nibwo ako kanya Kintiyanusi ategetse ko bamubabaza ku buryo bwose kugeza igihe apfiriye.
Ngiyo imitabarukire y’iyo ntwari yagaragaje ukwemera kugeza ku ndunduro. Mu gihe cy’ibyago, abakristu bo mu Butaliyani bakunda kwiyambaza Mutagatifu Agata.


text:
sam.
09
oct.
2010
Sinodi y’Abepiskopi bo mu karere k’iburasirazuba bwo hagati izatangira ku wa 10 irangire ku wa 24 ukwakira 2010, ikaba ifite insanganyamatsiko: “Kiliziya gatolika mu karere k’iburasirazuba bwo hagati: ukunga ubumwe n’ubuhamya”.
Ni ubwa mbere Sinode izakoresha ururimi rw’icyarabu ikazaba ifite abaprezida 2 bashyizweho na Papa: Karidinali Nasrallah Sfeir, Patriyarika wa Antiokiya akaba ari uwa kiliziya y’abamaroniti muri Libani, na Emmanweli III Delly, Patriyarika wa Babiloniya wa kiliziya y’abakalideya muri Iraki.
Iyi sinodi izamara iminsi 14 kubera ko abazayizamo atari benshi, kandi imirimo ikaba yarageragejwe koroshywa na Vatikani ikaba itarashatse ko Abashumba ba ziriya kiliziya bamara igihe kinini hanze ya za kiliziya zabo n’abayoboke babo.
Kiliziya gatolika mu karere k’iburasirazuba bwo hagati igizwe n’ibihugu 16: Arabiya Sawudita, Bahrein, Cipro, Misiri, Emirats Arabes Unis, Jordaniya, Irani, Iraki, Israheli, Kuweti, Libano, Omani, Katari, Siriya, Turukiya, Palestina na Yemeni. Ibi bihugu bikaba bifite ubuso bwa kirometero kare 7.180.912 bikaba bituwemo n’abaturage bagera kuri 356.174.000 muri bo abagatolika bakaba ari 5.707.000.
Muri iyi Sinodi les pères sinodaux ni 185, Abayobozi ba za kiliziya (ordinaires des circonscriptions ecclésiastiques) bazaba ari 101 na 23 baba hanze y’ibihugu byabo bakaba bashinzwe abakristu bavuka mu karere k’iburasirazuba bakaba bari mu bice bitandukanye by’isi nko mu bufransa, mu butaliyani, muri Kanada, muri Amerika, muri Brezili… Hazaba harimo kandi abepiskopi 19 bo mu bihugu by’afrika bihana imbibi n’akarere k’uburasirazuba bwo hagati ndetse n’ibihugu bifite umubare munini w’abaturuka muri ako karere k’iburasirazuba bwo hagati by’umwihariko bakaba baba iburayi no k’umugabane wa Amerika. Hazaba harimo kandi abayobozi 14 ba za Dikasteri zifite aho zihuriye n’ubuzima bwa Kiliziya iri mu karere k’uburasirazuba bwo hagati.
Source: www.zenit.org


text:
Iki gitabo Chris Foreman yacyanditse nyuma y’urugamba yarwanye rwo kubabarira Frank Murenzi wakoze impanuka y’imodoka, umugore we Kim Foreman akayigwamo.
Iki gitabo Chris Foreman yacyanditse mu rurimi rw’icyongereza, umutwe wacyo ni “Forgive Like a Rwandan”. Avugamo uko yari abanye mu byishimo n’umugore we Kim mbere gato y’uko apfa, uko impanuka yamumutwaye n’akababaro yabayemo ko kumva ari wenyine nyuma y’urupfu rwe. Avugamo kandi ukuntu yaje kubasha kubabarira Murenzi, ndetse n’uko nyuma y’iminsi 885 yashatse undi mugore.
Ubundi, Kim na Chris Foreman bakoranaga na Murenzi mu muryango Come And See Rwanda, mu bikorwa byo kwigisha Bibiliya no gufasha abakene. Bari baranatangiye kubaka inzu ya etaji ubu iri ku Mukoni bise Light House.
Impanuka Murenzi yakoze tariki 31/7/2010 biturutse ku kuba yaratwawe n’agatotsi, ikaviramo Kim gupfa, yatumye Chris amurakarira cyane, ku buryo ajya no kuva mu Rwanda yasize asabye ko afungwa, ariko nyuma aza kwigarura amusabira gufungurwa.
Frank Foreman, murumuna we, avuga ko hamwe n’abapasiteri bagenzi be (Chris ni umupasiteri), bamushishikarije kubabarira kugira ngo abashe gukomeza kubaho ndetse no gusubukura ibikorwa yari yaratangiranye n’umugore we hamwe na Murenzi.
Frank Foreman ati “Kuba nyuma ya jenoside Abanyarwanda barabashije kubana, ubwoko bukababarira ubundi, ndetse n’imiryango ikababarira indi, ni urugero rukomeye rwo kubabarira isi yose ibubahira. Natwe twasabaga Chris Kubabarira nk’Umunyarwanda.”
Nyuma y’amezi atandatu iyi mpanuka ibaye, Chris yabashije kubabarira Murenzi, bongera no gukorana. Uku kubabarira ngo kwaramukijije. Agira ati “Iyo ushaka gukira ibikomere byo mu mutima, intambwe ya mbere ni ukubabarira uwagukomerekeje. “
Kandi ati “utababariye ushobora kubaho ubuzima bwawe bwose warabihiwe, ukazarinda upfa utyo, nyamara ibyo ntacyo biba bitwaye uwagukomerekeje. Kutababarira byari umutwaro uremereye kuri njyewe.”
Frank Murenzi ashimishwa no kuba yarongeye kubana neza na Chris. Ubucuti bafitanye ngo bwanatumye umwana we n’umugore we babyaye nyuma y’urupfu rwa Kim yaramwise Chris.


text:
Bamwe mu banyeshuri biga mu Ishuri Rikuru Nkomatanyamyuga rya Musanze (Musanze Polytechnic) barataka inzara batewe n’uko bamaze amezi arenga abiri batabona inguzanyo ya buruse bityo bakaba batunzwe n’ibisheke biririrwa bakanabirarira muri iyi minsi basigaye ku ishuri mu gihe ibindi bigo biri mu biruhuko.
Iri shuri riherereye mu murenge wa Nkotsi Akarere ka Musanze ryigamo abanyeshuri 144 bahabwa buruse, abenshi muri bo bakaba bemeza ko bababyeho mu buryo butabereye abanyeshuri bo muri Kaminuza.
Uwizeyeyezu Goreth umwe muri aba banyeshyri yagize ati “Twebwe turi bamwe mu batangiye umwaka w’amashuri amasomo ageze hagati, na n’ubu turacyari ku masomo mu gihe abandi bari mu biruhuko, ubu aho turira mu kigo harafunze, ntitukibona aho turya, mu maresitora na bo bamaze kuturambirwa kuko mu gihe cy’amezi abiri, urya kandi utishyura, bageraho bakumva ko ubarambiye. Gusa kubera ko nta kundi twabigenza ubu umuntu agura igisheke cy’amafaranga 500, ukakirya nk’iminsi 2, mu gitondo na nimugoroba.”
Bizimana Richard yongeyeho ati “Rwose kuba tutabona ifunguro kubera bourse isa n’iyahagaze mu gihe cy’amezi abiri ubu n’igisheke byatumye kizamura ibiciro, kuko ni byo bidutunze, umuntu yanga kwanduranya agahitamo kwigurira igisheke; hari na bamwe mu banyeshuri ba hano bajya gutira ibikoni mu baturage ba hano kugira ngo birwaneho bateke.”
Ingabire Laetitia umwe mu bafite resitora hanze y’ikigo usanzwe agaburira abanyeshuri ku nguzanyo bakazamwishyura babonye buruse yavuze ko kugeza ubu bamaze kumwambura arenga ibihumbi 400.
Umuyobozi wa Polyitechnic Musanze Abayisenga Emile, na we yemera ko iki kibazo gihari ariko kirimo gushakirwa igisubizo.
Yagize ati “Mu by’ukuri abagera ku 144 ni bo bamaze amezi 2 batabona amafaranga ya bourse, ariko iki kibazo turimo turagikurikirana muri REB kugira ngo na bo babone ibibatunga. Icyo turimo dukora na none kuri ubu ni ukubahuza na rwiyemezamirimo uteka kugira ngo bajye bafata ifunguro ubundi amafaranga ya bo naza bazamwishyure.”
Yakomeje ahamya ko abanyeshuri basigaye ku kigo ngo barangize amwe mu masomo batarangije kwiga no kubazwa.
Abaturage bo muri Nyamugari mu murenge wa Ndego mu karere ka Kayonza bavuga ko bakusanyije amafaranga arenga miliyoni 6 ngo babone amazi meza, ariko ngo barayategereza baraheba. Igitekerezo cyo (...)
Umuyobozi w’akarere ka Rwamagana Mbonyumuvunyi Radjab, arasaba abaturage batuye muri aka karere kwirinda gukongeza ingengabitekerezo ya Jenoside mu bana bato, ahubwo bakayikumira kugira ngo (...)
Nyuma y’uko mu minsi ishize abayobozi b’utugari n’abakozi babungirije, n’abanyamabanga nshingwabikorwa b’imirenge mu turere tugize intara y’Uburengerazuba bagiye basezera ku mirimo yabo, bamwe mu (...)
Ubuyobozi bw’akarere ka Nyamasheke buravuga ko buhangayikishijwe n’abantu badukanye ingeso mbi yo gutema inka z’abaturage. Ni nyuma y’aho mu murenge wa Bushenge, mu karere ka Nyamasheke, umuturage (...)
Bamwe mu baturage bubatse inzu z’icyitegererezo mu kagari ka Muhira mu murenge wa Rugerero mu karere ka Rubavu, baravuga ko bamaze amezi ane bategereje kwishyurwa amafaranga agera kuri miliyoni 3 (...)
OPP. MAGERWA, EXPO GROUND, GIKONDO KIGALI, RWANDA PHONE NO : +250-784867952 / 53
© Copyright 2015: Imvaho Nshya. All rights reserved.
Powered by: RPPC.


text:
ven.
29
avril
2011
ISOMO RYA MBERE
Igitabo cy’Ibyakozwe n’Intumwa (Intu 2, 42-47)
Mu ntangiriro ya Kiliziya, 42abakristu ba mbere bahoraga bashishikariye kumva inyigisho z’Intumwa, gushyira hamwe kivandimwe, kumanyurira hamwe umugati no gusenga. 43Abantu bose bagiraga ubwoba kubera ibitangaza n’ibimenyetso bikomeye byakorwaga n’Intumwa. 44Abemera bose bari bashyize hamwe, n’ibyo batunze byose bakabigira rusange. 45Bagurishaga amasambu yabo n’ibintu byabo, bose bakagabana ikiguzi cyabyo bakurikije ibyo buri muntu akeneye. 46lminsi yose bashishikariraga kujya mu Ngoro y’Imana bashyize hamwe, bakamanyurira umugati imuhira, bagasangira mu byishimo no mu bwiyoroshye bw’umutima. 47Basingizaga Imana kandi bagashimwa n’abantu bose ; nuko Nyagasani akagwiza uko bukeye umubare w’abacunguwe.
ZABURI (Zab 118 (117), 1.4, 13-14, 19.21, 22-23, 24-25)
Inyik/ Urukundo rwe ruhoraho iteka !
Cyangwa: Alleluya.
Nimusingize Uhoraho kuko ari umugwaneza,
Kandi urukundo rwe rugahoraho iteka !
Abatinya Uhoraho nibabivuge babisubiremo,
bati «Urukundo rwe ruhoraho iteka !»
Bashatse kumpirika ngo bangushe,
ariko Uhoraho arantabara.
Uhoraho ni we mbaraga zanjye n’icyivugo cyanjye ;
Ni we nkesha agakiza kose !
None nimunkingurire imiryango nyabutungane,
Maze ninjire nshimire Uhoraho !
Reka ngusingize Nyagasani, kuko wanyumvise,
maze ukambera umukiza !
Ibuye abubatsi bari barajugunye,
ni ryo ryahindutse ibuye ry’indemyanzu !
Uhoraho ni we wagennye ko biba bityo,
maze biba agatangaza mu maso yacu.
Nguyu umunsi Uhoraho yigeneye :
nutubere umunsi w’ibirori n’ibyishimo.
Emera Uhoraho, emera utange umukiro !
Emera Uhoraho, emera utange umutsindo !
ISOMO RYA KABIRI
Ibaruwa ya mbere ya Mutagatifu Petero Intumwa (1 Pet 1, 3-9)
3Nihasingizwe Imana Se w’Umwami wacu Yezu Kristu, kuko yagiriye impuhwe zayo z’igisagirane maze ikaduha ubugingo bushya, kugira ngo tugire amizero ahamye dukesha izuka rya Yezu Kristu mu bapfuye, 4no kugira ngo dutunge umurage udashobora gushanguka, kwandura cyangwa guserebera ari wo ubazigamiwe mu ijuru, 5mwebwe abo ububasha bw’lmana buragirishije ukwemera, kugeza ubwo umukiro wabateguriwe uzigaragariza mu bihe byagenwe by’imperuka.
6Nimwishime kandi munezerwe, kabone n’ubwo mukigomba mu gihe gito kubabazwa n’amagorwa y’amoko yose. 7Uko zahabu bayiyungururisha umuriro, ni na ko bya bigeragezo bigenewe gusukura ukwemera kwanyu gutambukije kure agaciro iyo zahabu y’akanya gato, kugira ngo nikumara guhama kuzabaheshe ibisingizo, ikuzo n’icyubahiro, igihe Yezu Kristu azaba yigaragaje. 8Koko ni We mukunda mutamurora, mukamwemera mutarigeze mumubona ; akaba ari na cyo gituma mwasazwe n’ibyishimo bitagira ivugiro kandi by’agatangaza, 9kuko mwashyikiriye igihembo cy’ukwemera kwanyu, ari cyo umukiro wanyu.
IBANGONDIRIMBO RIBANZIRIZA IVANJILl (Yh 20, 29)
Alleluya Alleluya.
Tomasi yabonye Nyagasani : aremera.
Hahirwa abemera batabanje kwirebera.
Alleluya.
IVANJILI
+ Yohani (Yh 20, 19-31)
Nyuma y’urupfu rwa Yezu, 19kuri uwo munsi wa mbere ku cyumweru nimugoroba, inzugi z’aho abigishwa bari bateraniye zari zikinze, bitewe no gutinya Abayahudi. Nuko Yezu agira atya araza, ahagarara hagati yabo arababwira ati «Nimugire amahoro.» 20Amaze kuvuga atyo abereka ibiganza n’urubavu rwe. Abigishwa babonye Nyagasani, ibyishimo birabasaga. 21Yezu yongera kubabwira ati «Nimugire amahoro. Nk’uko Data yantumye, nanjye ndabatumye.» 22Amaze kuvuga atyo abahuhaho, arababwira ati «Nimwakire Roho Mutagatifu. 23Abo muzakiza ibyaha bazabikizwa, abo mutazabikiza bazabigumana.»
24Tomasi umwe muri ba Cumi na babiri witwaga Didimi, we ntiyari kumwe na bo igihe Yezu aje. 25Nuko abandi bigishwa baramubwira bati «Twabonye Nyagasani.» Naho we arababwira ati «Nintabona mu biganza bye umwenge w’imisimari, kandi nindashyira urutoki rwanjye mu mwenge w’imisimari, n’ikiganza cyanjye mu rubavu rwe sinzemera.»
26Hashize iminsi munani, abigishwa na bwo bari bikingiranye mu nzu, noneho Tomasi ari kumwe na bo. Yezu agira atya aba ahagaze hagati yabo, inzugi zikinze, arababwira ati «Nimugire amahoro.» 27Hanyuma abwira Tomasi ati “Shyira urutoki rwawe hano, urebe n’ibiganza byanjye; zana n’ikiganza cyawe ugishyire mu rubavu rwanjye, maze ureke kuba umuhakanyi, uhubwo ube umwemezi” 28Tomasi amusubiza avuga ati «Nyagasani, Mana yanjye !» 29Yezu aramubwira ati «Wemejwe n’uko umbonye; hahirwa abemera batabanje kwirebera.»
30Yezu yongeye guha abigishwa be ibindi bimenyetso byinshi, bitanditse muri iki gitabo. 31lbi byanditswe ari ukugira ngo mwemere ko Yezu ari Kristu, Umwana w’lmana, no kugira ngo nimumwemera mugire ubugingo mu izina rye.


text:
sam.
09
oct.
2010
ISOMO RYA MBERE
Isomo ryo mu gitabo cya kabiri cy’Abami 2 Bami 5, 14-17
Nahamani Umugaba w’ingabo za Siriya wari umubembe, 14aramanuka ajya kuri Yorudani yibira mu mazi incuro ndwi, nk’uko yabitegetswe n’umuntu w’Imana. Umubiri we uhinduka nk’uw’umwana muto, maze akira ibibembe. 15Nahamani asubira ku muntu w’Imana, abantu be bamushagaye. Agezeyo arinjira, amuhagarara imbere maze aramubwira ati «Noneho menye ko nta Mana iriho ku isi hose, keretse muri Israheli. Ndakwinginze, emera wakire ituro jyewe umugaragu wawe ngutuye.» 16Elisha aramusubiza ati «Nkurahiye Uhoraho nkorera nta kintu na kimwe nakira!» Nahamani akomeza kumwinginga, ariko undi aranga. 17Nahamani aramubwira ati: «Ubwo utabyemeye, umpe jyewe umugaragu wawe imitwaro y’ibitaka yahekwa n’inyumbu ebyiri, kuko umugaragu wawe nta zindi mana azongera guha amaturo no gutura ibitambo bitwikwa, atari Uhoraho.»
ZABURI (Zab 98 (97),1, 2-3ab, 3c-4a.6b ).
Inyik/ Uhoraho yagaragaje ugutsinda kwe,
mu maso y’amahanga.
Nimuririmbire Uhoraho indirimbo nshya,
Kuko yakoze ibintu by’agatangaza ;
Indyo ye, ukuboko kwe k’ubutagatifu
Byatumye atsinda.
Uhoraho yagaragaje ugutsinda kwe,
atangaza ubutabera bwe mu maso y’amahanga.
Yibutse ubuntu bwe n’ubudahemuka bwe,
agirira inzu ya Israheli.
Imipaka yose y’isi yabonye ugutsinda kw’Imana yacu.
Nimusingize Uhoraho ku isi hose,
Nimusingize Umwami, Uhoraho !
ISOMO RYA KABIRI
Isomo ryo mu ibaruwa ya kabiri Mutagatifu Pawulo lntumwa yandikiye Timote (2 Tim 2, 8-13)
Nkoramutima yanjye, 8ujye wibuka Yezu Kristu wazutse mu bapfuye, kandi uvuka mu bwoko bwa Dawudi nk’uko lnkuru Nziza namamaza ibihamya. 9Ni nayo mporwa, ngatotezwa, nkabohwa boshye umugome. Nyamara ariko ijambo ry’Imana ntiribohwa! 10Ni cyo gituma nihanganira byose mbigirira abo Imana yatoye, kugira ngo nabo babone umukiro uba muri Kristu Yezu, babone n’ikuzo rizahoraho iteka. 11Dore ijambo rikwiye kwizerwa :
Nidupfana na We tuzabaho hamwe na We ;
12 nituba intwari hamwe na We tuzima ingoma hamwe na We ;
nitumwihakana, na We azatwihakana;
13 nituramuka tubaye abahemu,
We azaguma kuba indahemuka,
kuko adashobora kwivuguruza.
Ijambo ry’Imana
IBANGONDIRIMBO RIBANZIRIZA IVANJILI Zab 107 (106), 8
Alleluya Alleluya.
Nimushimire Uhoraho impuhwe ze,
N’ibitangaza akorera bene muntu !
Alleluya.
IVANJILI
+ Amagambo yo mu Ivanjili ntagatifu uko yanditswe na Luka ( Lk 17,11-19 )
Muri icyo gihe, 11Yezu yari mu rugendo anyura ku mipaka ya Samariya na Galileya, yerekeza i Yeruzalemu. 12Ageze mu rusisiro ababembe cumi baza bamugana, bahagarara ahitaruye. 13Nuko barangurura ijwi bati: «Yezu, Mwigisha tubabarire!» 14Ababonye arababwira ati: «Nimujye kwiyereka abaherezabitambo.» Bakiri mu nzira barakira. 15Umwe muri bo abonye ko yakize, asubira inyuma arangurura ijwi asingiza Imana. 16Nuko amwikubita imbere yubitse umutwe ku butaka, aramushimira. Uwo muntu kandi yari Umunyasamariya. 17Yezu araterura aravuga ati: «Mbese bose ntibakize uko ari icumi? Abandi icyenda bari hehe? 18Nta wundi wabonetse ngo agaruke gushimira Imana, atari uyu munyamahanga?» 19Nuko aramubwira ati: «Haguruka wigendere; ukwemera kwawe kuragukijije.»
Iyo ni Ivanjili ntagatifu


text:
Uko wasukura uruhu ukoresheje amazi y’ibisheke
Uruhu rwo mu maso ruba rukeneye gusukurwa kugirango imyanda iba yatewe n’amavuta twisiga ivemo neza. Dore uko wakoresha amazi yo mu gisheke ugasukura uruhu neza nkuko Lea Uwera wize ibyo gutunganya uruhu abitubwira.
Ibikoresho :
- Umuneke wa kamaramasenge 1
- Utuyiko 2 tw’ubuki
- Umutobe wakamuwe mu ngingo imwe y’igisheke
Uko bikorwa :
- Banza unombe umuneke umaze kunoga ushyiremo ubuki, nyuma ushyiremo amazi y’igisheke ubivange bikamere nk’igikoma.
- Fata urwo ruvange usige mu maso rumareho iminota 15
- Bikarabe ukoreshe amazi meza gusa
- Ubu buryo bukoreshwa rimwe mu cyumweru, bigatuma uruhu ruhumeka neza kandi rugasa neza
Gracieuse Uwadata


text:
Mu Rwanda tumenyereye ubworozi bw’amatungo maremare ndetse n’amagufi aho afasha kuzamura imibereho y’aborozi ,ariko umwihariko ubworozi tugiye kurebera hamwe bw’imbeba ziribwa twaburiye ijambo ry’ikinyarwanda ( cochon d’Inde) ntabwo bumenyerewe cyane ndetse kuri bamwe bikaba bimeze nk’ibitangaza kuko ari ubwa mbere bumvise ubu bworozi.
Cochon d’Inde , iri zina rikomoka kuba mukerarugendo bo muri esipanye bazivumbuye bwa mbere muri Amerika y’epfo mu myaka ya 1530, mbere gato ko hagera uwitwa Christophe Colomb uzwi cyane mu mateka ko yaba ariwe wavumbuye Amerika : akaba yarazi se ingurube « cochon », kubera ko abatuye muri icyo gice cy’isi baziryaga . Nkuko aha hantu hatuwe n’abantu bakomotse mu Buhinde amazina menshi agiye arimo ijambo inde iyi niyo nkomoko y’ijambo “cochon d’Inde” !
.
Amoko
Habaho amoko menshi ya cochons d’Inde hagendewe ko ifite amoya anyerera , maremare cyangwa akomeye
Iri tungo rya cochons d’Inde ntabwo ari itungo ribana n’abana kuko ryoroshye cyane kandi rishobora gupfa bitewe no kurifata nabi ntabwo rishobora kwirwanaho ngo ryirwanirire nkuko andi matungo abikora igihe ritewe ibi bigatuma rigaragara nkaho ari itungo ryoroshye!
Ese nshobora kumenya Imbeba y’ingabo cyangwa y’ingore ?
Igihe wahisemo kugura itungo ryo korora rikaba ari rimwe yaba ingabo cyangwa ingoro ndavuga(cochons d’Inde) , ntabwo ushobora gutandukanya ingabo cyangwa ingore k’uburyo bworoshye kubera ko imico cyangwa imyitwarire yazo ijya gusa .Itandukaniro rimwe rigaragara ni uko ingore idakura ngo ibe nini nkuko ingabo zikura.
Igihe ushaka kugura imbeba imwe kumucuruzi cyangwa umworozi wazo nibyiza ko ubanza kumenya ko iyo uguze itigeze ibana n’ingabo mukazu kamwe kuko ushobora kuyitwara ugasanga watwaye ingore kandi yabanaga n’ingabo bityo ikaba yarayibanguriye ukisanga ufite akazu kuzuye amatungo kuko nyuma y’iminsi mike ibyara!
Ese ishobora kuba yonyine cyangwa mu muryango ?
Muri rusange iri tungo turi kuvuga rikunda kwibera mu muryango aho ushobora kuba ugizwe n’ingabo ariyo mukuru w’umuryango ikagira ingore zishobora kuba nyinshi hamwe n’abana bazo .
Abagize umuryango bakunze kugendera hamwe ibi bigatuma cochon d’inde (imbeba ) y’umva itari yonyine ngo ibe yagira ubwoba doreko twabonye ko itagira ubushobozi bwo kwirwanaho igihe itewe urugero uzasanga ziryamye imwe uruhande rw’indi igihe ziruhuka . Ibi bituma tugira inama aborozi ba cochon d’inde ko niba ugiye korora wagombye gufana nibura imbeba ebyiri akaba arizo ushyira mu kazu aho kugira ngo ie yonyine .
Imyaka y’ubukure
Ni byiza ko niba ugiye korora uhitamo cochon d’Inde imaze nibura ibyumweru bitanu cyangwa bitandatu
Imico
cochon d’Inde ikunze kuba mu muryango ni ukuvuga ikunda kubana, ikunze kuruhuka cyane uzakunda kuzibona ziryamye ikunda kandi kuganira ivuza urusaku rutari rwinshi (petits bruits).
Ubyo kurya
Kuko tubisanga no kuzindi nyamaswa zagiye zororwa zikuwe mu gasozi mu mashyamba ni byiza ko uzigaburira ibyo kurya bijya gusa na byabindi yabonaga mu mashyamba kugirango ubuzima bwayo burusheho kuba bwiza.
Cochon d’Inde ni irya byatsi yuzuye . ibi bituma ugomba kuyigaburira ibyatsi rimwe narimwe ukaba wayiha n’imbuto. Ibyatsi bibisi cyangwa byumye bituma amenyo yayo akomera kandi agakomeza kuko atajya arekeraho.
Ubuzima
Igomba kuba ahantu hafite nibura ubushyuhe buri hagati ya degree 38 kugeza kuri 39 °C. cochon d’Inde igira umutima woroshye ibi bigatuma tukugira inama yo kutayikanga ngo uyifate uko wiboneye uyitera ubwoba ikindi ugomba kwirinda ni urusaku . iyo igaburiwe nabi bituma amenyo yayo adakomera bityo ntibe ikibasha kurya ibyatsi ibi bigasaba ko uyibagurira ibyo kurya bidasaba gukanya ikoresheje yamenyo.
Kubyara
Ingabo itangira kuba yabangurira ifite amezi 3 n’aho ingore bisaba igihe kingana n’amezi 2 kugirango ibyare.
igihe cyo kubyara : ishobora kubyara igihe icyo ari cyo cyose mu mwaka
ishobora kubyara inshuro ebyiri kugera kuri enye mu mwaka ikaba yabyara abana guhera kumwana umwe ikaba yageza kuri batandatu incuro imwe
imara iminsi : 68 ihaka ni ukuvuga amezi abiri arenga iminsi mike
yonsa ibyumweru bitatu iyo yabyaye ibigabo naho ibigore ikamara ibyumweru bine
ivukana uburemere buri hagati ya garama : 60 na 120 g
Veterinaire Dr KAMATARI John
UBWOROZI BW’IMBEBA ZIRIBWA(COCHON D’INDE)
Mu Rwanda tumenyereye ubworozi bw’amatungo maremare ndetse n’amagufi aho afasha kuzamura imibereho y’aborozi ,ariko umwihariko ubworozi tugiye kurebera hamwe bw’imbeba ziribwa twaburiye ijambo ry’ikinyarwanda ( cochon d’Inde) ntabwo bumenyerewe cyane ndetse kuri bamwe bikaba bimeze nk’ibitangaza kuko ari ubwa mbere bumvise ubu bworozi.
Labels: imbeba ziribwa, ubworozi


text:
Poudre yizewe mu kuvura ibiheri byananiranye
Poudre ya Salvatis ni poudre ikoreshwa mu kuvura indwara zitandukanye z’uruhu zirimo ibiheri byananiranye n’amabara yabyo. Nkuko Anastasie Mukakayumba, umujyanama mu by’imirire iboneye irimo n’iyagufasha kwita ku ruhu rwawe abivuga, iyi poudre ivura indwara zitandukanye z’uruhu.
Indwara zivurwa n’iyi Poudre :
Ibiheri n’amabara yabyo
Abantu bazahajwe n’indwara y’ibiheri byo mu maso ( acne) n’amabara yabyo iyo bakoresheje iyi poudre, mu gihe gito baba bafite uruhu rwiza.
Uko ikoreshwa : Karaba mu maso ureke humuke neza ku buryo uruhu ruba rwumye nta mazi akiriho. Yisige mu maso nta kindi kintu ushyizeho . wayikoresha gatatu cyangwa kane ku munsi.
Ibyuya bihumura nabi n’igikara
Ku bantu bagira ibyuya byinshi biterwa no kuba ageze muri menopause, abagira ibyuya byinshi kandi bihumura n’abarwaye igikara, iyi poudre nabo irabafasha.
Uko ikoreshwa : kamura umutobe w’indimu ushyire mu mazi ugiye koga . Bibaye byiza wajya unanywa amazi arimo indimu buri gitondo. Nyuma y’iyo wongeraho kujya ufata poudre ya salvatis ukisiga mu maha kuko ariho hakunda kuza ibyuya bikanahumura nabi kuri bamwe.
Ku barwaye igikara bashobora kandi gukoresha amazi arimo ibibabi n’utubuto by’akatsi bita kanyamapfundo, ukiyinyuguza arimo indimu ubundi ukisiga Salvatis mu maha.
Ibiheri biterwa n’ubushyuhe
Ibiheri biterwa n’ubushyuhe birangwa no kuzamo amazi imbere nabyo bivurwa no gukoresha iyi poudre.
Uko ikoreshwa : Urakaraba bisanzwe ukumuka neza ubundi ugasiga poudre ahari ibyo biheri. Yikoreshe gatatu cyangwa kane ku munsi.
Ku bana n’abandi bantu bakuru bafite allergies ku ruhu
Allergies ku ruhu ni indwara ikunze kwibasira abana cyane cyane ndetse ikanga no gukira iyo bayivuje.
Iyi poudre ya salvatis, ivura allergies ku buryo bwihuse ku buryo mu minsi itatu umwana aba yagize uruhu rwiza.
Uko ikoreshwa : Karabya umwana umwunyuguze amazi arimo thym ( teyi ngufi itari romarin). Amazi arimo thym, uyakora ufashe litiro imwe ugashyiramo agafungo kose ka thym ku buryo iba yakoze cyane.
Iyo umaze kunyuguza umwana ntabwo umuhanagura uramureke akayimutsa. Umwana amaze kumuka neza, ukamusiga ya poudre aho allergies zafashe.
Ushobora kandi kuvangamo indabyo z’ikimera bita Achillee millefeuilles ( kiboneka ino mu Rwanda). Gusa cyo ugishyiramo nijoro gusa.
Hejuru yo kumwoza no kumusiga ugerekaho kujya umuha akayiko ka ya mazi arimo teyi ukamuha gatatu ku munsi.
Ukeneye kugura iyi poudre wayisanga ku kigo cya Sante Plus gitanga inama ku mirire iboneye giherereye Kicukiro hafi y’isoko rya Ziniya
Ku bindi bisobanuro wahamagara kuri 0788606046
Gracieuse Uwadata
Ibitekerezo byanyu
-
-
-
Bonjour !Murakoze cyane iyi poudre najye narayikoresheje narimfite ibiheri bya naniranye rwose irakiza.Nari narivuje ahantu henshi byaranze nakoresheje ama antibiotic menshi nahabwaga na baganga bu ruhu byaranze ariko iyi poundre ya nkijije mugihe kitarenze ukwezi. Merci murakoze cyane kubwiyinkuru.
-
-


text:
Umubiri w’umuntu ukenera ibiribwa bitandukanye kugira ngo ubashe kubikuramo intunga mubiri ziwufasha gukora inshingano zawo gusa ibyo turya byose siko bifite umumaro umwe hari iby’ingenzi ugomba kuzirikana biifite umumaro ukomeye kurusha izindi, ari nayo mpamvu tugiye kuzigukusanyiriza
1. Amafi afasha mu kubaka za nerone ndetse no kuzisukura. Urugero ni nk’ayo mu bwoko bwa kamongo, sardine na makero.
2. Imboga (amashaza n’ibindi) bikubiyemo girikoze mu guha imbaraga ubwonko.
3. Imineke ikubiyemo vitamini 6 ikaba ifasha mu gutanga umutuzo mu bwonko. Ku muntu utarya imineke yafata ibinyomoro.
4. Umwijima (w’inka cyangwa w’inkoko) byo bikubiyemo vitamini B zigafasha ku
bwenge bw’umuntu gukora neza. Ku muntu udafata umwijima yafata jambo(Saradine).
5. Imbuto zitukura nk’inkeri n’izindi biri mu bwoko bumwe zitanga vitamini C zigafasha ubwonko kudahangayika.
6. Kokiyaje (coquillage, crevettes huîtres, palourdes); ibi ni ibiribwa biva mu nyanja bikungahaye kuri vitamini B12 na poroteyini bigafasha mu mikorere myiza y’ubwonko.
7. Amagi afasha mu kuba ubwonko buhora bwiteguye gukora neza. Ku muntu udafata amagi yafata amafi y’umweru.
8. Epinari ikubiyemo vitamini B9 ituma ubwonko bwibuka vuba.
9. Kakawo (cacao) n’ibiyikomokaho bifasha ubwonko bw’umuntu kugera ku bushake bw’imibonano mpuzabitsian ku buryo byoroshye ndetse bikaburinda umunaniro.
10. Avoka ikubiyemo vitamini E ifasha ubwonko kudasaza.
Nyuma yibi byose tuvuze haruguru hiyongeraho gukora imyitozo ngorora mubiri kugirango ubwonko bwawe bukore neza kurushaho.


text:
mar.
14
déc.
2010
ISOMO RYA MBERE
Isomo ryo mu gitabo cy’Umuhanuzi Sofoniya (Sof 3, 1-2.9-13)
Dore ijambo Uhoraho yabwiye Yeruzalemu : 1Uwo mugi “ w’ikirara uriyimbire, wo wahindanye kandi ugategekesha igitugu! 2Ntiwumvise ijwi riwuhamagara cyangwa ngo ukurikize amabwiriza; ntiwigeze wiringira Uhoraho, ntiwegera n’Imana yawo.
9Koko rero, nzahindura abanyamahanga bazire ubwandure, kugira ngo bose bazambaze izina ry’Uhoraho, bamukorere ve. 10Ndetse no hakurya y’inzuzi z’i Kushi, abansenga bazanzanira amaturo yabo. 11Uwo munsi ntuzaba ukimwazwa n’ibikorwa bibi byose wankoreye, kuko icyo gihe nzaba nakuvanyemo abirasi bikuza, bityo ukazarekera aho kwiyemera ku musozi wanjye mutagatifu. 12Nzagusigamo umuryango wiyoroshya ukanicisha bugufi, ukazashakira ubuhungiro mu izina ry’Uhoraho. 13Abasigaye bo muri Israheli ntibazongera gucumura ukundi, cyangwa ngo bavuge ibinyoma; ururimi rubeshya ntiruzongera kumvikana ku kanwa kabo, ahubwo bazarya kandi baruhuke nta we ubatera intugunda.
ZABURI (Zab 34 (33),2-3, 6-7,16.18,19.23)
Inyik/ Umunyabyago yaratabaje, Uhoraho aramwumva.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime!
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
Amaso y’Uhoraho ayahoza ku bantu b’intungane,
amatwi ye agahora yitaye ku maganya yabo.
Intungane ziratabaza Uhoraho akazumva,
Maze akazikiza amagorwa yazo yose.
Uhoraho aba hafi y’abafite umutima washengutse,
Akaramira abafite umutima wihebye.
Uhoraho arengera amagara y’abayoboke be,
Kandi nta n’umwe mu bamuhungiraho uzahabwa igihano.
IBANGONDIRIMBO RIBANZIRIZA IV ANJILI
Alleluya Alleluya.
Nyagasani, banguka witinda,
uze ukize umuryango wawe ibyaha byawo!
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 21,28-32)
Muri icyo gihe, Yezu abwira abatware b’abaherezabitambo n’abakuru b’umuryango ati 28« Ngaho nimumbwire uko mubyumva. Umugabo yari afite abahungu babiri. Asanga uwa mbere, aramubwira ati “Mwana wanjye, uyu munsi jya gukora mu mizabibu.” 29Undi aramusubiza ati “Ndanze ” ; ariko yisubiraho ajyayo. 30Se abwira uwa kabiri kwa kundi ; undi arasubiza ati “Yego, Mubyeyi” nyamara ntiyajyayo. 31Ni uwuhe muri abo bombi wakoze icyo se yashatse ?» Bati «Ni uwa mbere.» Nuko Yezu arababwira ati « Ndababwira ukuri : abasoresha n’abakobwa b’ibyomanzi bazabatanga mu Ngoma y’Imana. 32Kuko Yohani yaje abayobora inzira y’ubutungane maze ntimwamwemera ; abasoresha bo n’abakobwa b’ibyomanzi baramwemera. Naho mwebwe mubonye urwo rugero, ntimwarushya mwisubiraho ngo mwemere.»


text:
ven.
28
janv.
2011
Nk’uko twari twabibasezeranije ku itariki ya 18 /01 2011 ubwo twabagezagaho uko muri Paroisse yacu twatangiye icyumweru cy’ubumwe bw’abakristu, reka tubagezeho uko icyo cyumweru cyashojwe.
1. GAHUNDA YO GUSOZA ICYUMWERU CY’UBUMWE BW’ABAKRISTU
2. INCAMAKE Y’IBYAKOZWE:
KWAKIRA ABASHYITSI.
Kuri uyu wa kabiri tariki ya 25 /01/2011 , ku munsi duhimbaza ho ihinduka rya Pawulo Mutagatifu nibwo hashojwe icyumweru cyo gusaba ubumwe bw’abakristu. Muri PAROISSE Nyinawimana uwo munsi waranzwe n’umuhimbazo wabereye ku kibuga cya Paroisse , witabiriwe n’abakristu benshi.
Amakorari aturutse mu matorero atandukanye yahageze kare rwose yitegura neza kwakira abakristu uko bagendaga baza. Indirimbo zigaragaza umwimerere waburi torero zari zizwe neza.
Bamaze kuhagera Padri DUSHIMIYIMANA J.M.V yabahaye ikaze abatangariza gahunda , yerekana abashyitsi ahereye ku bayobozi b’amatorero. Dore abayobozi b’amatorero bari bahari:
Nyuma yo kuberekana buri korali yanyujijeho indirimbo isusurutsa imbaga y’Imana. Aha hagaragaye ko abakristu benshi bari baziziranyeho hatitawe ku matorero zikomokamo.
IJAMBO RY’IMANA.
Nk’uko bigaragara kuri gahunda , hari hateganijwe umwanya uhagije wo gusangira ijambo ry’Imana. Nyuma y’isomo rya mbere n’indirimbo iryakira Pasteur MUNYAGAFOROMO J.Damascene yatanze inyigisho ngufi yibutsa imbaga gushimira Imana yabahurije Nyinawimana anabibutsa ko ngo “ Uretse no guhurira ku musozi wa NYINAWIMANA , twese dufite ubutumire bwo guhurira ku Mana.Twitegure rero kuko uzaba ari umunsi wishiraniro , w’urubanza no guhishura ibyahishwe. “
Nyuma y’isomo rya 2 bose barahagurutse turirimbira hamwe zaburi ya 96. Kubo muyandi matorero batari bamenyeye indirimbo ituje wabonaga bitsa imitima nk’abanyuzwe.
Pasteur BINYONYO Fidele wo mu itorero Word of Life church ( IJAMBO RY’UBUGINGO ) yakomerejeho atanga inyigisho ahereye kuri Yr 1, 1-4 ati “ NTARAKUREMERA MUNDA YA NYOKO NARI NKUZI “ Yashimangiye ko buri wese mubagize amatorero yari ateraniye Nyinawimana abereyeho kugarura ikuzo ry’IMANA muri iyi si yikuza kandi yararutse.
Nyuma y’IVANJIRI hatanzwe inyigisho nyamukuru y’ubumwe bw’abakristu, itangwa na Pasteur Gasore Gaspard. Yatinze ku magambo ya Pawulo Mutagatifu avuga ku KUBA ICYAREMWE GISHYA. Yifashishije urugero rwa Zakeusi wahaze icyubahiro n’inyungu zose abigurana Yezu. Ati “ Ntibihagije kwitwa umurokore, umugatorika…kuko aho hose harimo abananiranye…ahubwo ni ngombwa guharanira kuba ibyaremye bishya , turangwa no kuva mu byaha. “ yatanze urugero rwa PAWULO wahindutse ahindutse. Pasteur yanitanzeho ubuhamya agira ati ” Narasindaga , narasambanaga…none ubu ndabahamiriza ko mfite ibyishimo nkesha kuba narabaye icyaremwe gishya.”
3.AMASENGESHO YO GUTAKAMBIRA IMANA.
Uko bigaragara kuri gahunda niko byakozwe ariko hagati y’isengesho n’irindi hakazamo indirimbo n’umunyigimbo wayo ( bouche fermée ) bagira bati ” TWIRINGIYE IMANA NZIMA Amen. “
4 ITURO RY’UMUNSI.
Hatambagijwe agaseke habonekamo 30 000 frw yagenewe igikorwa cyo gukomeza inyubako y’urusengero rwa ADEPR CYURU
UMWANZURO
Ibyishimo byari byinshi kuri bose. Isengesho ryari riteguye neza kandi ryitabiriwe ku mpande zose.
Nyuma y’isengesho abayobozi bakiriwe mu rugo rw’abapadri bafata ibyemezo bikurikira .
Barangije bifuza ko hategurwa indi nama , hagatumirwa abavugabutumwa bose bakorera muri iki cyerekezo, kugira ngo hashyirweho ingamba z’umuhuro unoze.
Byateguwe na
Padri J.M.Vianney DUSHIMIYIMANA
Padri Mukuru wa Paroisse Nyinawimana.
“ ABEMERA BOSE BARI BASHYIZE HAMWE” Int 2,42…ss


text:
ntago ari wowe wamuzuye kuko nawe uzapfa keretse niba ufte ububasha ntazi ikind ntukajye witaka kuko in icyaha ureke abandi bagutangire ubuhamya niho muhera mutugira injiji nonese kera murwanda ntago basengerag abantu abadayimoni bagahunga??gsa baribatarafatwa n’umwuka WO kwishyira hejur knd ijambo ry’imana riravuga NGO ukuboko kw’iburyo nigutanga ukwibumoso ntikukabimenye
Ariko Mana y isi nijuru ,ababagabo kuki badusuka bitwaje izina rywee koko, Gitwaza ntacyo namubwira gusa sumukozi wimana ahubwo akorera indaye n indamu
Ariko Mana y isi nijuru ,ababagabo kuki badusuka bitwaje izina rywee koko, Gitwaza ntacyo namubwira gusa sumukozi wimana ahubwo akorera indaye n indamu
Shalom shalom shalom shalom.mhuuuuu na Yesu Bavuga yuko akoreshwa na berzebul ,Bavuga ngo nta ciza cova Igalilaya nonese nimba batemeye Yesu Christo bokwemera abakozi biwe ...
Shalom shalom shalom shalom.mhuuuuu na Yesu Bavuga yuko akoreshwa na berzebul ,Bavuga ngo nta ciza cova Igalilaya nonese nimba batemeye Yesu Christo bokwemera abakozi biwe ...
Gihamya irihe ko yirukanye ayo madayimoni !!! Banjye bakora ibintu bigaragara .ubusambanyi bwariyongeye ,ubujura,ubwicanyi mumiryango ,za Divorce!!! Banjye bakora imirimo igaragara
Simpamya ko ariwe wigisha anyarwanda kwirukana amadaimoni kuko atariwe utanga imbaraga zo kuyiruka. Ni nkaho yakavuze ko ariwe wabahaye iyo mpano
imana yo yakuremye ikanandema niyo izi ukuri kubyo uvuga arko twe biragoye ko wabitubwira tukabyumva kuko aba christo bikigihe ntibakeneye ibitangaza wakoze bakeneye ibyo yesu yakoze niba kdi ukora ibitangaza byerekane apana amagambo gusa kubera ko gukorera imana bitangukanye no gukorera isi kuko musi ibyo wakoze birandikwa bakagushira mu ntwari bikarangira arko gukorera imana ingororano iba mwijuru kdi ntawe muyisangira niyompamvu bidakenewe ko wivuga ibigwi nubutwari wakoreye imana kuko sitwe tuzaguhemba ahubwo niyagutumye.
aba christo bikigihe bakeneye kumeya yesu kurusha uko bamenya Gitwaza cg imirimo yakoze jye singuhakanye birashoboka ko wabikora kuko imana nigitangaza yakoresha na hitireri ikazura umuntu kimwe nuko banwe mubahagaritse genocide mu rwanda bagezeho bagashaka ko u rwanda rwasubira muri byabihe ubu nibo bahora barusebya ari nako bigamba ko aribo bahagaritse genocide arko ntacyo byatanga mugihe wubatse igihugu byageraho ugashaka kuba umwe mubafuza kungera kugisenya .
ntutwifuza ibyo wakoze gusa dushaka ibyo ukora ubu ese umusozi utuyeho baravyakubonamo wamuntu wakoze ibitangaza
mu rwanda biroroshye kuba pastor apotre cg kwiyita intumwa yimana kuko ntamushuri runaka bamanza kugusaba ntacyo bisaba nukubyuka ukavuga ko imana waraye uvuganye nayo yakugize intumwa yayo kdi ibyo wigisha ntawe uzaguhakanya kuko uvuga urumwe abandi icyo bagomba gukora nukwikiriza bati amen tuziko muntumwa zayesu ntamudamu waririmo arko ubu abadamo bose mu rwanda babaye intumwa zimana ngo niko imana yavuze reka tubyemere ko aribyo kuko birashoboka pee kuko imana nigitangaza ntakiyitangaza arko kumwana wumuntu nkajye mba mbona bitangaje niyompamvu nifuza kwigishwa ibintu bigaragara apana ibyo umuntu yishakiye kubera ko bazi ko kubeshya abanyarwanda byoroho kdi abanyarwanda babeshyeka vuba
ndamgiza ngira nyi imana ijya guha ububasha mose yamanje kumwiyereka maze iramutuma mose ati nyagasani biragoye ko farawo azabyemera ko ariwowe wantumye maze imana imuha ikimenyetso gifatika apana amagambo gusa iti niwereka umwami farawo ibyo bimenyetso byose
Erega abantu biki gihe mumyumvire umwami wabo yabashyizemo bemera Shitani ko ariho kurusha uko Imana Iriho ntiwabumvisha ko Imana ikora ahubwo byose babyitirira Shitani ubusanzwe buriwese akora publicity ya shebuja
ubwo se tuvuge ko kuva icyo gihe kugeza ubu ari nta wundi muntu w’intungane wari wapfa,ko nta wundi yari yongera kuzura?
ngo yazuye umuntu ubu aba muri canada? mbega ikinyoma? ko atavuga aho yamuzuriye( muruhe rusengero) n’igihe yamuzuriye, n’izinarye? none se byahise birangirira aho? ko ntawe arazura mu rwanda? ko papa we yapfuye ntamuzure? ntakigerereranye na YESU atazakorwa n’isoni.
Mukozi w’imana komeza Imana I gukoreshe kdi nifuzako wazampesha umugisha
Ibitangaza byakozwe n intumwa za Yesu nubu biracyakorwa Nokubwa Nowa hari abahakanyi nyuma babonye ishyano Mukozi w’imana komeza ukore ibitangaza mwizina rya Yesu najye ujye usengera shaka kuyoboka inzira yumusaraba I lv u. Gitwaza
Ahaaaa Gitwaza Ni umunyamabara kabisa.
Mana y’abasokuruza bacu. Munyumvire. Ngo bamufitiye amashyari? Ngo ni we wigishije abanyarwanda kwirukana Shitani? Mana we.
Ariko aba batekamutwe bazahanwa ryari?
Gitwaza umbeshya se ngo yazuye umuntu wapfuye yagiye ajya I Rusororo akatuzurira inshuti n’abavandimwe bacu bapfa buri munsi????
Najyende ni umutekamutwe ahubwo mbabazwa nabantu yagize imbata ze!!!!
UWO MUNTU YYAZUYE. NATUBWIIRE IZINARYE KUKI ATAZURA ISHUTI ZE CG BENEWABO BAPFA? NAJYE NDUMUNYABYAHA ARIKO GITWAZA ARANDUSHA. UMUKUNGUGU WIGERERANYA NIMANA CG UMWANA W’IMANA?????
UWO MUNTU YYAZUYE. NATUBWIIRE IZINARYE KUKI ATAZURA ISHUTI ZE CG BENEWABO BAPFA? NAJYE NDUMUNYABYAHA ARIKO GITWAZA ARANDUSHA. UMUKUNGUGU WIGERERANYA NIMANA CG UMWANA W’IMANA?????
UWO MUNTU YYAZUYE. NATUBWIIRE IZINARYE KUKI ATAZURA ISHUTI ZE CG BENEWABO BAPFA? NAJYE NDUMUNYABYAHA ARIKO GITWAZA ARANDUSHA. UMUKUNGUGU WIGERERANYA NIMANA CG UMWANA W’IMANA?????
Wamugabo we ntukatubeshye,ubwo retro ushatse kwigereranya na YESU!!.
Wamugabo we ntukatubeshye,ubwo retro ushatse kwigereranya na YESU!!.
ntukabeshye wa mugabo we!ko ntawe urasengera se hano mu Rda ngo nabanyarwanda bagutangire ubuhamya?aho muri congo impamvu batabivuga nuko ntawari wamenya amateka yawe.wibuke ko intandaro ari wamunsi umugore wawe ngo yaguherekeje kukibuga cy,indege yagaruka akagusanga mu isanduka.
Ibindi byo ntacyo nabivugaho byo bizwi n’Imana ark ibyo kuvuga ngo niwe wigishije abanyarwanda kwirukana abadayimoni aho ho wabeshye rwose.
Barabirukanaga nuko nta Rapport ajya abona kuko singombwa.
Kdi Azazure undi muntu abapfa tukibakeneye nibenshi.


text:
Ubuzima bw’umuntu bugira impinduka mu gihe gito ku buryo umuntu ashobora gutangira kurya ari muzima ariko nyuma y’igihe gito ukabona yarembye abitewe no kuba yatumbye. N’ubwo gutumba atari indwara ikomeye, akenshi uwo byabayeho arabangamirwa.
Dore uburyo rero wakirinda guhura n’ikibazo cyo gutumba inda :.
• Kwirinda ibinyobwa birimo gazi(gaz) ariko cyane cyane ibirimo gazi kandi bifite isukari nka za Fanta.
• Kunywa amazi mbere yo kurya hagashira iminota 30 cyangwa se nyuma ho iminota 30
• Kwirinda kwinjiza umwuka mwinshi mu nda : Guhekenya za shikarete(chewing-gums) zituma umira umwuka kubusa kandi zitera gukora amacandwe ku rwego rwo hejuru. Kwirinda kuvuga urya no guhekenya ufunguye umunwa nabyo bituma wirinda kumira umwuka.
• Hekenya neza kandi unoze ibyo urya.
• kwita ku mirire ukarya indyo yuzuye : wirinda kurya amavuta menshi cyangwa isukari nyinshi, ugahinduranya ibiribwa.
• . Kwirinda kurya utekereza ku byagutesha umutwe : ibibazo by’umuryango, ku kazi….
• Gukora siporo : imyitozo ngororangingo ni ngombwa ku buzima irinda guhangayika, kandi yongera gushaka kurya no gufasha kurya indyo yuzuye.
Ibyo wakora igihe watumbye inda nyuma yo kurya
• Ryama ugaramye urambure neza amaguru yombi, hanyuma zamura ivi ry’ukuguru kw’imoso ku gituza ariko ukuguru kw’iburyo ukugumishe kurambuye neza hasi. Fata iryo vi ry’imoso,hanyuma ubare ugeze kuri makumyabiri
• Hindura ubikore no ku ivi ry’iburyo
• Komeza ubikore ugere nko ku inshuro eshanu cyangwa uzirenze bitewe n’uburemere bwo gutumba wumva ufite
Uko warwanya gutumba inda nyuma yo kurya.
Ubuzima bw’umuntu bugira impinduka mu gihe gito ku buryo umuntu ashobora gutangira kurya ari muzima ariko nyuma y’igihe gito ukabona yarembye abitewe no kuba yatumbye. N’ubwo gutumba atari indwara ikomeye, akenshi uwo byabayeho arabangamirwa.